hotchpotch/miracl-hf-unified huggingface dataset:
అల్యూమినియం పొటాషియం సల్ఫేట్
అల్యూమినియం పొటాషియం సల్ఫేట్ లేదా పొటాషియం అల్యూమినియంసల్ఫేట్ ఒక రసాయన సంయోగ పదార్థం.ఇది ఒక అకర్బన రసాయన సమ్మేళన పదార్థం. ఈ సంయోగ పదార్థం పొటాషియం, అల్యూమినియం, సల్ఫర్ మరియు ఆక్సిజన్ మూలకాల సంయోగము వలన ఏర్పడినది. అల్యూమినియం పొటాషియం సల్ఫేట్ రసాయన సంకేత పదం KAl (SO) . అల్యూమినియం పొటాషియం సల్ఫేట్ సాధారణంగా 12 జలాణువులు (dodecahydrate) కల్గిన దొడేకా హైడ్రేట్ అల్యూమినియం పొటాషియం సల్ఫేట్ (KAl (SO) •12HO) లభిస్తుంది. 12 జలాణువులు కల్గిన సజల/నార్ద్ర అల్యూమినియం పొటాషియం సల్ఫేట్‌ను ఆలం (Alum/పటిక) అంటారు. అల్యూమినియం పొటాషియం సల్ఫేట్/పటికను నీటిని శుద్ధీకరణ చెయ్యుటకు, తోళ్ళను పదును పెట్టుటకు, రంగుల అద్దకం, అగ్నినిరోధక దుస్తుల తయారీ, మరియు బేకింగ్ పౌడర్‌లలో ఉపయోగిస్తారు. అలాగే సౌందర్యసామాగ్రిలైన డియోరెంట్లులలో, ఆప్టర్ షేవ్ లోషన్ గా ఉపయోగిస్తారు.
పొటాషియం ఆలం, పొటాష్ ఆలం, ఆలం (K), మరియు పొటాషియం అల్యూమినియంసల్ఫేట్
అల్యూమినియం పొటాషియం సల్ఫేట్/ పోటాష్ ఆలం తెల్లని స్పటికరూపంలో లభించును. ఒకరకమైన లోహ వాసన కల్గి ఉంది.అల్యూమినియం పొటాషియం సల్ఫేట్ అణుభారం 474.3884 గ్రాములు /మోల్.25 °C వద్ద పోటాష్ ఆలం సాంద్రత 1.725 గ్రాములు/సెం.మీ. పోటాష్ ఆలం ద్రవీభవన స్థానం 92 to 93 °C (198 to 199 °F; 365 to 366K) .పోటాష్ ఆలం బాష్పీభవన స్థానం 200 °C (392 °F;473K) .పోటాష్ ఆలం నీటిలో కరుగుతుంది. 100 మి.లీ నీటిలో 20 °C వద్ద 14.0 గ్రాములు, 50 °C వద్ద గ్రాముల పోటాష్ ఆలం కరుగుతుంది. పోటాష్ ఆలం అసిటోన్ లో కరుగదు. అల్యూమినియం పొటాషియం సల్ఫేట్/ పోటాష్ ఆలం వక్రీభవన సూచిక 1.4564 .
అల్యూమినియం పొటాషియం సల్ఫేట్/పొటాషియం ఆలం చదునైన అంచులున్నఅష్టభుజాకృతి స్పటికసౌష్టవం కల్గిఉన్నది.లిట్మస్ పేపరును పోటాష్ ఆలం కషాయము (astringent) ఎరుపు రంగుకు మార్చును.ఎరుపుగా మరే వరకు వేడిచేసిన గుల్లతనంకలిగిన, నలిస్తే చూర్ణము అయ్యేరూపం కలిగిన ‘’’కాల్చినపటిక’’’ ఏర్పడును. 92°C(198°F) వరకు వేడిచేసిన, అణువులో ఉన్న స్పటికజలంలోద్రవీకరణ చెంది కరిగిపోతుంది. ‘’’తటస్థ ఆలం’’’ను పొందుటకై సోడియం బై కార్బోనేట్ ను పోటాష్ ఆలం ద్రవానికి ఎక్కువ ప్రమాణంలో చేర్చినఅల్యుమిన అపక్షేపముగా వేరుపడును.
సల్ఫైడ్ ఖనిజాలు, పొటాషియం కలిగిన ఖనిజాలు ఆక్సీకరణచెందటం వలనఏర్పడును. గతంలోఅగ్ని సల్ఫర్ కలిగిన అగ్నిపర్వత సేడిమేంటలు వనరు అయిన అలునైట్ (alunite) నుండి అల్యూమినియం పొటాషియం సల్ఫేట్‌ను ఉత్పత్తి చేసేవారు. ఈ ఖనిజ ప్రాంతాలను, ఇటలీఆరిజోనా, పిలిప్పిన్స్, శాంతాక్రజ్ కంట్రీలలో గుర్తించారు.
చర్మాన్ని తాకినపుడు స్వల్పంగా ఇరిటేసన్ కల్గించును.
అల్యూమినియం నైట్రైడ్
అల్యూమినియం నైట్రైడ్ ఒకరసాయన సమ్మేళనపదార్థం.ఇది ఒక అకర్బన సంయోగపదార్థం.ఈ సంయోగ పదార్థం రసాయన సంకేతపదం AlN.అల్యూమినియం మరియు నైట్రోజన్ మూలక పరమాణు సంయోగం వలన అల్యూమినియం నైట్రైడ్ ఏర్పడినది.
అల్యూమినియం నైట్రైడ్ తెల్లగా లేదా పాలిపోయిన పసుపు రంగు కల్గిన ఘనపదార్థం.అల్యూమినియం నైట్రైడ్ అణుభారం 40.9882 గ్రాములు /మోల్. 25 °C వద్ద అల్యూమినియం నైట్రైడ్ సాంద్రత 3.260 గ్రాములు /సెం.మీ. అల్యూమినియం నైట్రైడ్ సంయోగ పదార్థం ద్రవీభవన స్థానం 2,200 °C (3,990 °F;2,470 K). అలాగే అల్యూమినియం నైట్రైడ్ బాష్పీభవన స్థానం 2,517 °C (4,563 °F;2,790K),ఈ ఉష్ణోగ్రత వద్ద అల్యూమినియం నైట్రైడ్ వియోగం చెందును. అల్యూమినియం నైట్రైడ్ మొనోక్రిస్టల్ రూపంలో నీటిలో కరుగదు.పౌడరు/పొడి రూపంలో రియాక్ట్ అగును.ఇధనాల్ లో కరుగును.అల్యూమినియం నైట్రైడ్ ఉష్ణవాహక విలువ 285 W/(m•K).అల్యూమినియం నైట్రైడ్ వక్రీభవన సూచిక 1.9–2.2.
అల్యూమినియం నైట్రైడ్ జడమైన వాతావరణంలో, అధిక ఉష్ణోగ్రత వద్ద కూడా స్థిరత్వం కల్గిఉండును. పీడన రహితస్థితి(vacuum)లో 1800 °C వద్ద అల్యూమినియం నైట్రైడ్ వియోగం చెందును.గాలిలో 700 °C ఉష్ణోగ్రత కు పైగా వేడిచేసిన ఉపరితల ఆక్సిడేసన్ జరుగును. సాధారణ గదిఉష్ణోగ్రత వద్ద కూడా 5-10 nm మందమున్న ఉపరితల ఆక్సైడ్ పొరలు ఏర్పడుట గమనించవచ్చును.ఈ విధంగా ఏర్పడిన ఆక్సైడ్ పొర1370 °C ఉష్ణోగ్రత వరకు సంయోగపదార్థం ఆక్సీకరణ చెందకుండా నిలువరించును. 1370 °C ఉష్ణోగ్రత దాటిన బల్క్ ఆక్సిడేసన్ సంభవించును. హైడ్రోజన్ మరియు కార్బన్ డయాక్సైడ్ వాయుయుతపరిసరాలలో/వాతావరణంలో 980 °C వరకు అల్యూమినియం నైట్రైడ్ స్థిరంగా ఉండును.
ఖనిజ ఆమ్లాలలో అల్యూమినియం నైట్రైడ్ గ్రైన్‌బౌండరి దాడివలన నెమ్మదిగా కరుగును. బలమైన క్షారాలు అల్యూమినియం నైట్రైడ్ గ్రైన్స్ మీదదాడి చెయ్యడం వలన కరుగును.అల్యూమినియం నైట్రైడ్ నెమ్మదిగా జలవిశ్లేషణ చెందును. క్లోరైడ్ మరియు క్రయోలైట్ లతో సహ పలు కరిగిన లవణాలక్షయికరణ దాడిని నిలువరించు స్థిరత్వం అల్యూమినియం నైట్రైడ్ కల్గిఉన్నది.
అల్యూమినియం నైట్రైడ్ ను 1877 ను మొదటిసారి ఉత్పత్తి చేసారు. అల్యూమినియం నైట్రైడ్ యొక్క అత్యధిక ఉష్ణవాహకత్వాన్ని(thermal conductivity)గుర్తించిన 1980 నుండి మాత్రమే ఎలక్ట్రికల్ ఇన్సులేటింగ్ సెరామిక్‌లో ఉపయోగించడం మొదలైనది.
అల్యూమినియం ఆక్సైడ్ ను కార్బోథెర్మల్ క్షయికరణ కావించడం వలన అల్యూమినియం నైట్రైడ్ ఉత్పత్తి చెయ్యబడును.లేదా నేరుగా అల్యుమినియంను నైట్రిడెసన్ చెయ్యడం వలన కూడా అల్యూమినియం ఆక్సైడ్ ను ఉత్పత్తి చెయ్యవచ్చును.
అల్యూమినియం ఆర్సెనేట్
అల్యూమినియం ఆర్సెనేట్ ఒక అకర్బన రసాయన సంయోగ పదార్థం.అల్యూమినియం ఆర్సెనేట్ రసాయన సంకేత పదం AlAsO.అల్యూమినియం,ఆర్సెనిక్ మరియు ఆక్సిజన్ మూలకంల పరమాణు సంయోగ ఫలితంగా అల్యూమినియం ఆర్సెనేట్ సంయోగ పదార్థం ఎర్పడినది.అల్యూమినియం ఆర్సెనేట్ సాధారణంగా అష్ట జలాణువులు ఉన్న ఆక్టాహైడ్రేట్ అల్యూమినియం ఆర్సెనేట్ (AlAsO.8HO గా లభిస్తుంది.
కరిగే లక్షణమున్న అల్యూమినియం లవణం మరియు సోడియం ఆర్సెనేట్ మధ్య రసాయన వలన రంగులేని ఘన అల్యూమినియం ఆర్సెనేట్ ఏర్పడును.అల్యూమినియం ఆర్సెనేట్ ప్రకృతిలో మాన్స్ ఫీల్డైట్ (mansfieldite)ఖనిజముగా లభిస్తుంది . హైడ్రోథెర్మల్ విధానంలో ఉత్పత్తిఅగు సింథటిక్ జలాయుత అల్యూమినియం ఆర్సెనేట్ ఈ విధంగా AlO.3AsO.10HO రూపంలో ఉండును
వివిధ ఉష్ణోగ్రత లవద్ద వివిధ ప్రమాణంలో అర్థోఅర్సేనేట్ ను వేడి చెయ్యడం వలన రూపవిహినత మరియు స్పటికాకార అల్యూమినియం ఆర్సెనేట్ ఏర్పడును.
గాలియం అర్సేనేట్ మరియు బోరాన్ ఆర్సేనేట్ ల వలె అల్యూమినియం ఆర్సెనేట్ α-క్వార్జ్ రకపు సౌష్టవం కల్గి ఉన్నది.
అల్యూమినియం ఆర్సెనేట్ తెల్లని స్పటిక ఘనపదార్థం.అల్యూమినియం ఆర్సెనేట్ అణుభారం 165.901 గ్రాములు/మోల్.25 °C వద్ద అల్యూమినియం ఆర్సెనేట్ సంయోగ పదార్థం సాంద్రత 3.25 గ్రాములు/సెం.మీ.అల్యూమినియం ఆర్సెనేట్ ద్రవీభవన స్థానం 1,000 °C(1,830 °F;1,270 K).నీటిలో అల్యూమినియం ఆర్సెనేట్ కరుగదు. అల్యూమినియం ఆర్సెనేట్ వక్రీభవన సూచిక 1.596
శంషాద్ హుస్సేన్
శంషాద్ హుస్సేన్ భారతీయ చిత్రకారుడు. ఈయన ప్రసిద్ధ చిత్రకారుడు ఎంఎఫ్ హుస్సేన్ పెద్ద కుమారుడు.ఆయన ప్రపంచవ్యాప్తంగా ఎన్నో కళాప్రదర్శన లు నిర్వహించారు. 
శంషాద్ హుస్సేన్ 1946లో ముంబై లో జన్మించారు. 
ఆయన బరోడా కాలేజ్ ఆఫ్ ఫైన్ ఆర్ట్స్ లో చేరి చిత్రకళ యందు డిప్లొమా చేసారు.తరువాత ఆయన రాయల్ కాలేజ్ ఆఫ్ ఆర్త్శ్ లో చదివారు. హైదరాబాద్‌లోనూ పదేళ్లు తన కళను కొనసాగించారు. చిత్రాల్లో పలురకాల మనస్తత్వాలను ప్రతిబింబించారు.
ఆయన మొట్టమొదట 1968 లో చిత్ర ప్రదర్శనను ప్రారంభించారు. ఆ ప్రదర్శనలో ఆయన మొదటి పెయింటింగ్ ను 50 రూపాయలకు అమ్మారు.ఆయన కొంతకాలంగా ఆయన లివర్ క్యాన్సర్‌తో బాధపడుతున్నారు. 24 అక్టోబరు 2015న ఢిల్లీలో కన్నుమూశారు.
గొట్టేటి దేముడు
గొట్టేటి దేముడు విశాఖ జిల్లా చింతపల్లి నియోజకవర్గ మాజీ ఎమ్మెల్యే. సీపీఐ తరఫున ఆయన చింతపల్లి నియోజకవర్గం నుంచి 1994, 2004 సంవత్సరాల్లో ఎమ్మెల్యేగా ఎన్నికయ్యారు. ఆయన నిస్వార్థ రాజకీయ నాయకుడిగా, ప్రజల కోసం పనిచేసిన నాయకుడిగా పేరు తెచ్చుకున్నారు.
ఆయన విశాఖపట్నం జిల్లా లోని వెలగలపాలెం లో 1966 జూన్ 1 న జన్మించారు. ఆయన తండ్రి పేరు మల్లయ్య. బి.ఎ వరకు చదివారు. ఆ తరువాత సామాజిక కార్యక్రమాలపై దృష్టి సారించారు. అనేక సామాజిక ఉద్యమాలలో పాల్గొన్నారు. రెండుసార్లు చింతపల్లి నియోజకవర్గం నుంచి శాసనసభ్యునిగా ఎన్నికైనారు. ఆయన భార్య పేరు చెల్లమ్మ.
ఆయన ఆంధ్ర ప్రదేశ్ గిరిజన సమాఖ్యకు అధ్యక్షునిగానూ మరియు గిరిజన ఆలిండియా ఆర్గనైజేషన్ కు ఉపాధ్యక్షునిగా కూడా ఉన్నారు. ఆయన పార్టీ యొక్క స్టేట్ కౌన్సిల్ లో సభ్యునిగా కూడా పనిచేసారు. ఆయన బాక్సైట్ గనుల త్రవ్వకం నకు వ్యతిరేక పోరాటం చేసారు. ఆయన వై.యస్.ఆర్ కాంగ్రెస్ పార్టీ 2015 సెప్టెంబరు 12 న కొయ్యూరులో నిర్వహించిన గిరిజన సదస్సులో వక్తగా హాజరైనారు. ఆయన ప్రసంగిస్తున్న సమయంలో పోలీసువారు బాక్సైట్ మైనింగ్ సమస్యను ప్రస్తావించడానికి అనుమతి లేదని మద్యలో ప్రసంగాన్ని ఆపివేసారు.
ఆయన అనేక సార్లు అస్వస్థతకు గురైనారు. కొన్ని సంవత్సరముల క్రితం ఆయన తీవ్ర అనారోగ్యానికి గురైనపుడు అప్పటి ముఖ్యమంత్రి వై.యస్.రాజశేఖరరెడ్డి హైదరాబాదులో మంచి చికిత్సా సౌకర్యాలను కల్పించారు.
ఆయన గుండె సంబంధిత వ్యాధితో విశాఖ కేజీహెచ్‌లో చికిత్స పొందుతూ 2015 అక్టోబరు 26 న మృతి చెందారు. ఆయనకు ఇద్దరు కుమారులు మరియు ఒక కుమార్తె ఉన్నారు.
టెల్లురిక్ ఆమ్లం
టెల్లురిక్ ఆమ్లం ఒక రసాయన సంయోగ పదార్థం.ఇది ఒక అకర్బన సమ్మేళన పదార్థం.టెల్లురియం ,ఆక్సిజన్ మరియు హైడ్రోజన్ మూలకాల సంయోగము వలన టెల్లురిక్ ఆమ్లం ఏర్పడినది.టెల్లురిక్ ఆమ్లం రసాయనసంకేత పదం Te(OH).టెల్లురిక్ ఆమ్లం తెల్లని ఘనపదార్థం.టెల్లురిక్ ఆమ్లం అష్టభుజాసౌష్టవ అణువుల అనుసంధానం కల్గిఉన్నది.ఈ ఆకృతిని అణువులు సజల ద్రావణాలలోకూడా నిలుపుకొని ఉండును.ఇది రొమ్బోహేడ్రాల్ మరియు మొనోక్లినిక్ రూపాలలో ఉండును, రెండురూపాలలో అష్టభుజాసౌష్టవముగా అణువులు అమరిఉండును.టెల్లురిక్ ఆమ్లం బలహీనమైన ఆమ్లం.డైబెసిక్‌గా ఉండి బలమైనక్షారాలతో టెల్లురేట్ లవణాలను,బలహీనమైన క్షారాలతో హైడ్రోజన్ టెల్లురేట్ లవణాలను ఏర్పరచును. నీటితో జలవిశ్లేషణ చెందును.
హైడ్రోజన్ పెరాక్సైడ్(HO), క్రోమియం ట్రైఆక్సైడ్ లేదా సోడియం పెరాక్సైడ్ వంటి ఆక్సీకరణ కారకాలతో టెల్లురియం లేదా టెల్లురియం డయాక్సైడ్ ఆక్సీకరణ చెందటం వలన టెల్లురిక్ ఆమ్లం ఏర్పడును.
ఆమ్లద్రావణాన్ని 10 °C ఉష్ణోగ్రత కన్న తక్కువ ఉష్ణోగ్రతకు చల్లార్చడం వలన నాలుగుజలాణువులు ఉన్న టెట్రాహైడ్రేట్ టెల్లురిక్ ఆమ్లం స్పటికికరణ జరుగును.టెల్లురిక్ ఆమ్లం నెమ్మదిగా క్రింది సమీకరణలో చూపిన విధంగా నెమ్మదిగా ఆక్సికరణకు లోనగును.
టెల్లురిక్ ఆమ్లం మొలార్ ద్రవ్యరాశి/అణుభారం 229.64 గ్రాములు/మోల్. టెల్లురిక్ ఆమ్లంసాంద్రత3.07గ్రాములు/సెం.మీ.టెల్లురిక్ ఆమ్లం ద్రవీభవన స్థానం136°C (277 °F; 409K).టెల్లురిక్ ఆమ్లంనీటిలో కరుగును.
అనార్ద్ర/నిర్జల టెల్లురిక్ ఆమ్లం గాలిలో 100 °C ఉష్ణోగ్రతవరకు స్థిరత్వం కోల్పోదు.100 °C ఉష్ణోగ్రత దాటినా పిమ్మట నిర్జలీకరణ చెంది తెల్లని,చెమ్మ/తేమను పీల్చుపాలిమెటా టెల్లురిక్ ఆమ్లం(అందాజు సమ్మేళనం HTeO)),మరియు అల్లోటెల్లురిక్ ఆమ్లం ఏర్పడును.వీటి క్లిష్టలవణాలు [Te(O)(OH)] మరియు [Te(O)(OH)]2.అనయానులను కల్గి ఉండును.టెల్లురిక్ ఆమ్లంను 300 °C ఉష్ణోగ్రతకు పైన బలంగా వేడి చెయ్యడం వలన α- టెల్లురియం ట్రైఆక్సైడ్(α-TeO)ఏర్పడును.టెల్లురిక్ ఆమ్లంతో డైఅజోమిథేన్ చర్యవలన హెక్సామిథైల్ ఈస్టరు(Te(OMe) ఏర్పడును.
టెల్లురిక్ ఆమ్లం మరియు దాని లవణాలు హెక్సాకోఅర్డినేట్ టెల్లురియం ను కల్గిఉండును.
+4 ఆక్సీకరణ స్థాయి ఉన్న టెల్లురస్ ఆమ్లం(H2TeO3), గురించి తెలిసి నప్పటికీ,దానియొక్క ఇతర ధర్మాలు,లక్షణాల గురిచి పూర్తిగా తెలియదు.హైడ్రోజన్ టెల్లురైడ్ ఒక అస్థిరమైన వాయువు,దానికి నీటిని చేర్చడం వలన హైడ్రోటెల్లురిక్ ఆమ్లం ఏర్పడును.
టెల్లురియం డయాక్సైడ్
టెల్లురియం డయాక్సైడ్ ఒక రసాయన సమ్మేళన పదార్థం.ఇది ఒక అకర్బన సంయోగ పదార్థం.టెల్లురియం డయాక్సైడ్ సంయోగ పదార్థం, టెల్లురియం మూలకం యొక్క ఘన ఆక్సైడ్.టెల్లురియం డయాక్సైడ్ రసాయన సంకేత పదం TeO.టెల్లురియం డయాక్సైడ్ రెండు భౌతిక రూపాలలో లభించును.ఒకటి పసుపు రంగు ఆర్థోరొంబిక్ ఖనిజం టెల్లురైట్(β-TeO)కాగా రెండవది సింథటిక్, రంగులేని త్రిభుజాకృతి పారాటెల్లురైట్(α-TeO) .పారాటెల్లురైట్ విశ్లేషణ ద్వారానే అధికంగావీటి రసాయనధర్మాల గురించిన అధ్యయనంలో తెలుసుకున్నారు.
టెల్లురియం తో ఆక్సిజన్ రసాయనచర్య వలన పారాటెల్లురైట్(α-TeO)ఏర్పడును.
మరొక ప్రత్నామ్యాయ ఉత్పత్తి విధానంలో టెల్లురస్ ఆమ్లాన్ని(HTeO)నిర్జలీకరించడం.లేదా బేసిక్ టెల్లురియం నైట్రేట్(TeO.HNO)ను 400 °C ఉష్ణోగ్రతకుమించి వేడి చేసిన ఉష్ణవియోగం వలన టెల్లురియం డయాక్సైడ్ ఏర్పడును.
టెల్లురియం డయాక్సైడ్ తెల్లని ఘనపదార్థం. టెల్లురియం డయాక్సైడ్ అణుభారం159.60 గ్రాములు/మోల్.అర్థోరొంబిక్ టెల్లురైట్ సాంద్రత 5.670 గ్రాములు/సెం.మీ. త్రికోణాకృతి పారా టెల్లురైట్ సాంద్రత 6.04 గ్రాములు.సెం.మీ. టెల్లురియం డయాక్సైడ్ ద్రవీభవన స్థానం732°C(1,350 °F;1,005 K).టెల్లురియం డయాక్సైడ్ బాష్పీభవన స్థానం 1,245 °C(2,273 °F; 1,518 K).
టెల్లురియం డయాక్సైడ్ వక్రీభవన సూచిక 2.24
టెల్లురియం డయాక్సైడ్ ద్వారా శబ్దప్రయాణ వేగం 4250 మీటర్లు/సెకండుకు
టెల్లురియం డయాక్సైడ్ నీటిలో కరుగదు.బలమైనఆమ్లాలలో, క్షారలోహ హైడ్రాక్సైడ్లలో కరుగుతుంది. టెల్లురియం డయాక్సైడ్ ద్విస్వభావయుత రసాయన సమ్మేళనం.అనగా అమ్లాలతో మరియు క్షారాల రెండింటితోనూ రసాయనచర్యలో పాల్గొంతుంది.అమ్లాలతో చర్య వలన టెల్లురియం లవణాలు,క్షారాలతోచర్య వలన టెల్లురైట్స్ ఉత్పత్తి అగును.టెల్లురియం డయాక్సైడ్ ను ఆక్సికరించి టెల్లురిక్ ఆమ్లం లేదా టెల్లురేట్స్ ను ఉత్పత్తి చెయ్యవచ్చును.
పారాటెల్లురైట్(α-TeO2)అధిక వత్తిడి వద్ద β-,టెల్లురైట్ రూపాన్నిసంతరించుకుంటుంది.పారాటెల్లురైట్ మరియు β-టెల్లురైట్ రెండు కూడా త్రికోణద్వి పిరమిడ్ ఆకారం కల్గి, పిరమైడు నాలుగుఅంచులలో ఆక్సిజన్ పరమాణువులుండి,వాటితో నాలుగు టెల్లురియం పరమాణువులు సమసమన్వయ బంధాలు ఏర్పరచుకొని ఉండును.
టెల్లురియం డయాక్సైడ్ 732.6 °C ద్రవికరణ చెంది,ఎర్రని ద్రవంగా ఏర్పడును.
టెల్లురియం డయాక్సైడ్ ను ఆకస్టో-ఆప్టిక్(acousto-optic) పదార్థంగా ఉపయోగిస్తారు.టెల్లురియం డయాక్సైడ్ గాజు అధిక వక్రీభవనసూచిక కల్గిఉన్నది.
గుండు సుధారాణి
గుండు సుధారాణి వరంగల్ జిల్లాకు చెందిన రాజకీయ నాయకురాలు మరియు పార్లమెంటు సభ్యురాలు. 2015లో ఆవిడ తెలుగుదేశం పార్టీని వదలి తెలంగాణ రాష్ట్ర సమితిలోకి ఫిరాయించింది . ఈవిడ వెనుకబడిన వర్గాలకు చెందినది. ఈవిడ కుటుంబానికి వరంగల్ జిల్లాలో నగల వ్యాపారం, పెట్రోల్ పంపులు మరియు భూ వ్యాపారాలు ఉన్నాయి.
1964, జూలై 28 న జన్మించింది. 2014 పార్లమెంటు సమావేశాలలో ఈవిడ తెలంగాణ రాష్ట్ర ఆవిర్భావం కోసం తెలుగుదేశం పార్టీకి వ్యతిరేకంగా రాజ్యసభలో గళమెత్తినది.
మధురై కామరాజ్ విశ్వవిద్యాలయం నుండి పబ్లిక్ అడ్మినిష్ట్రేషన్ లో ఎం. ఎ చేసింది.కేంద్ర ప్రభుత్వము ప్రవేశపట్టిన సంసద్ ఆదర్శ్ గ్రామ్‌ యోజన పధకం క్రింద వరంగల్ జిల్లా, ఆత్మకూరు మండలం లోని నీరుకుళ్ళ గ్రామాన్ని దత్తత తీసుకున్నది.
కాళ్లకూరి గోపాలరావు
ఇతని స్వస్థలం కాకినాడ. కానీ జీవితంలో అధిక భాగం మద్రాసులో జీవించాడు. ఇతడికి బాల్యం నుండే సహజ కవితాధోరణి అబ్బింది. ఇతడు 16వ యేట వ్రాసిన నీతికథా సంగ్రహము ఆంధ్రదేశ ప్రభుత్వం వారిచే 1,2,3 ఫారముల వారికి పాఠ్యగ్రంథంగా నిర్ణయించబడింది. ఇతడు ప్రాచ్యలిఖిత పుస్తక భాండాగారంలోని తెలుగు పుస్తకాలకు వివరణ పట్టిక తయారు చేసే పనిలో కొంతకాలం వినియోగించబడ్డాడు. చెన్నపురి ఆంధ్రసభ వ్యవస్థాపకులలో ఇతడు ఒకడు. విక్టోరియా గ్రంథాలయాధికారిగా కొంతకాలం పనిచేశాడు. ఆంధ్రపత్రిక సంపాదకమండలిలో సభ్యుడిగా ఉన్నాడు.
అడై
అడై 
ఇది తమిళ వంటకం. అయినా గానీ ఆకలికి తమిళం ఏంటీ, బెంగాలీ ఏంటీ. ఏదయినా ఒకటే. మంచి రుచికరమైన, పోషకాలతో కూడిన వంటకం అయితే చాలు. ఇందులో అన్ని పప్పులు కలిసి ఉంటాయి. మంచి పోషక విలువలు ఉంటాయి. ఇందులో కారం ఉప్పూ కలిసే ఉంటాయి కాబట్టి నంచుకోవడానికి ఏమీ లేకుండా కూడా దీనిని తినవచ్చు. కావాలంటే చట్నీ లేదా సాంబారుతో తినవచ్చు. 
దీనికి కావలసిన పదార్థాలు:
పెసర్లు లేదా పెసరపప్పు 1 కప్పు
శనగలు లేదా శనగ పప్పు 1 కప్పు
కందులు లేదా కంది పప్పు 1 కప్పు
మినుములు లేదా మిప పప్పు 2 టీస్పూన్లు
బియ్యం 2 కప్పులు
తయారు చేసే విధానం:
పైన తెలిపిన పదార్థాలను అన్నింటినీ ఒక గిన్నెలో తీసుకుని కడిగి నానబెట్టుకోవాలి. 2 గంటలు నాననివ్వాలి. తర్వాత మిక్సీలో కొంచెం కరివేపాకు, ఆరు పచ్చిమిరప కాయలు ఆరు ఎండు మిరప కాయలు (కారం ఎక్కువ కావాలంటే మరిన్ని చేర్చండి) వేసి నానబెట్టిన పప్పులను కూడా వేసి కొంచెం రవ్వ రవ్వగా ఉండేట్టు కొద్దిగా నీటిని చేరుస్తూ రుబ్బుకోవాలి. దోసె పిండి లాగా వదులుగా ఉండకూడదు మరియు చపాతి పిండి లాగా గట్టిగానూ ఉండకూడదు. రుచికి తగినంత ఉప్పు మరియు కొత్తిమీర వేసి దీనిని 2 గంటల పాటు పులియనివ్వండి.
తర్వాత స్టవ్ వెలిగించి పెనం పెట్టుకోవాలి. పెనం వేడి అయిన తర్వాత కొద్దిగా నూనె రాసి దానిపై ఈ రుబ్బుకున్న పిండిని దోశ లాగా పోసుకోవాలి. రెండు వైపులా చక్కగా కాల నివ్వండి.
అల్లం వెల్లుల్లి తినే వారు రుబ్బేటపుడు దానిలో చేర్చుకోవచ్చు.
జమిలి నమ్మాళ్వారు
జమిలి నమ్మాళ్వారు బహుభాషావేత్తగా, పుస్తక ప్రచురణకర్తగా, పత్రికా సంపాదకుడిగా, రచయితగా ప్రసిద్ధుడు.
ఇతడు గుంటూరు అగ్రహారంలో 1902, జూన్ 24 న జన్మించాడు. ఇతడికి తెలుగు, ఇంగ్లీషు, సంస్కృత భాషలలో విశేషమైన ప్రవేశం ఉంది. వాసవి అనే పక్ష పత్రికను సుమారు 10 సంవత్సరాలు నడిపాడు. గుంటూరు పత్రిక పేరుతో ఒక ద్వైవార వార్తా పత్రికను సంపాదకత్వం వహించి నిర్వహించాడు. ఆశాజ్యోతి అనే మాసపత్రికను కూడా నడిపాడు. నమ్మాళ్వార్ ప్రచురణలు పేరుతో 64 గ్రంథాలను ప్రచురించాడు. గుంటూరు పట్టణంలోని అనేక ప్రజాహిత సంస్థలతో ఇతనికి సంబంధం ఉండేది. జిల్లా పత్రికా సంపాదకుల సంఘానికి అధ్యక్షుడిగా పనిచేశాడు. ఉత్తమ గ్రంథమాల పేరుతో కొన్ని మంచి పుస్తకాలను ప్రచురించాడు. స్నేహము అనే ఖండకావ్య సంపుటిని రచించాడు.
ఇతడు ప్రచురించిన కొన్ని పుస్తకాల జాబితా:
అభిజీత్ సావంత్
అభిజీత్ సావంత్ () (జననం 1981 అక్టోబరు 7)
తల్లాప్రగడ సూర్యనారాయణరావు
తల్లాప్రగడ సూర్యనారాయణరావు ప్రముఖ రచయిత, అనువాదకుడు. కొవ్వూరులో న్యాయవాదిగా పనిచేశాడు. 1912లో కొవ్వూరులో విజయదశమి నాడు ఆంధ్రగీర్వాణ విద్యాపీఠాన్ని స్థాపించి ఎందరెందరో సంస్కృతాంధ్రాలలో లబ్దప్రతిష్టులు కావడానికి కారణభూతుడయ్యాడు.
మాగ్నా కార్టా
ఆధునిక ప్రజాస్వామ్యానికి తొలి బీజం వేసిన ఆ మహా చారిత్రక క్షణానికి నేటికి 800 ఏళ్లు. భూమ్మీద దైవాంశ సంభూతులుగా చక్రవర్తులు పొందిన తిరుగులేని అధికారానికి తొలిసారిగా అడ్డుకట్ట వేసిన ఘటనకు మరోపేరు మాగ్నా కార్టా. ఇది వ్యక్తి స్వేచ్ఛ-హక్కుల పత్రం. రాజు చట్టానికి అతీతుడు కాదని, చట్టపాలనకు లోబడాల్సిందేనంటూ రూపొందిన తొలి హక్కుల పత్రంపై ఒక నిరంకుశ చక్రవర్తి తప్పనిసరై సంతకం పెట్టిన క్షణాన్నే.. ప్రజాస్వామ్యం, న్యాయం, స్వేచ్ఛ అనే మహత్తర భావాలు పురుడు పోసుకున్నాయి. రాజు సర్వాధికారి అనే వేల ఏళ్ల అభిప్రాయాన్ని ఆ ఒక్క సంతకం తల్లకిందులు చేసింది.
మాగ్నా కార్టా నుంచి అమెరికా రాజ్యాంగ సభ, ఫ్రెంచ్ విప్లవం, వలస పాలనకు వ్యతిరేకంగా సకల దేశాల్లో కొనసాగిన స్వాతంత్య్ర పో రాటాల వరకు తిరుగులేకుండా ప్రకటించిందీ, నిలబెట్టిందీ ఈ ప్రజా సార్వ భౌమాధికారాన్నే. రాజు అధికారానికి కోత పడి ప్రజాధికారానికి బీజాక్షరాలు పలికిన చరిత్రకు నిలువెత్తు దర్పణం. మాగ్నా కార్టా.. అధి కారం చేతులు మారి ప్రజల పరమవుతున్న పరిణామం నెమ్మదిగా వివిధ రూపాల్లో చరిత్రలో నేటికీ కొనసాగుతూనే ఉంది. అయితే.. ఇంత సుదీర్ఘకాలం తర్వాత కూడా ప్రజలకు నిజమైన అధికారం ప్రపంచంలో ఏ దేశంలోనూ వాస్తవార్థంలో సిద్ధించకపోవడమే అసలైన విషాదం. అంతమాత్రాన 1215 జూన్ 15న బ్రిటన్ రాజు జాన్ తన విధేయులకు తలొగ్గి చేసిన ఆ తొలి అధికారమార్పిడి సంతకం విలువ ఏమాత్రం తగ్గ దు. స్వాతంత్య్రం కోసం మనిషి అనంతరీతుల్లో సాగిస్తున్న ప్రతి ప్రయ త్నంలోనూ నేనున్నానంటూ ఆ స్వేచ్ఛాపత్రం గుబాళిస్తూనే ఉంది.
వివిధ నాగరికతల్లో రాజులు ప్రజల కోసం రూపొందించిన చట్టా ల గురించి మనం చదువుకున్నాం. యూదులకు మోసెస్, భారతదేశంలో మనువు, మెసొపొటేమియాలో హమురాబీ, చైనాలో కన్ఫ్యూసియ స్, రోమ్‌లో జస్టీనియన్ వంటి వారు ఈ కోవకు చెందుతారు. వీరంతా ప్రజలకు న్యాయ స్మృతులను రాజు తరఫున అందించినవారు. కానీ ఈ న్యాయం తిరగబడిన చరిత్రకు తొలి సంకేతం మాగ్నా కార్టా. అంత వరకు అలవిమాలిన పన్నులను విధిస్తున్న రాజునుంచి అతడి సామం తులు తమ హక్కులను డిమాండ్ చేసి లాక్కున్న స్వేచ్ఛా పత్రమే మాగ్నా కార్టా. తన ఇచ్ఛే చట్టం కానవసరం లేదని, చట్టం కంటే తాను ఉన్నతుడిని కానని చరిత్రలో ఒక చక్రవర్తి తప్పనిసరి పరిస్థితుల్లో అంగీ కరించి చేసిన అద్వితీయ సంతకం అది. నీవెంత ఉన్నత స్థానంలో ఉన్నా నీకంటే పైనే న్యాయం, శాసనం ఉంటుందని చాటిందది.
చట్టపాలన అనే భావన దాంతోనే చరిత్రలో ప్రారంభమైంది. పాలితుల సమ్మతి లేకుండా పన్నులు విధించనంటూ ఒక రాజు తొలి సారిగా అంగీకరించిన క్షణం అది. న్యాయాన్ని ఎవరూ కొనుక్కోలేరని, నిర్బంధంలోని వ్యక్తి బహిరంగ విచారణ హక్కును కలిగి ఉంటాడని కూడా రాజు ప్రకటించాడు. ఈ కోణంలో చూస్తే భూమ్మీద ఆవిర్భవిం చిన రాజ్యాంగ పత్రాల్లో శిఖరస్థాయి మాగ్నా కార్టాదే. అధర్మానికి, అన్యాయానికి, నిరంకుశాధికారానికి వ్యతిరేకంగా వ్యక్తి స్వాతంత్య్రానికి పునాదులు వేసిన తొలి చారిత్రక పత్రం మాగ్నాకార్టా. కానీ 800 ఏళ్లు గడిచిన తర్వాత కూడా మాగ్నా కార్టా ప్రజలకు అందించిన హక్కులు సారంలో అమలు కాలేదన్నది వేరే విషయం.
రాజుకు దఖలుపడిన పవిత్ర హక్కును తృణీకరించి ప్రాతినిధ్య ప్రజాస్వామ్యానికి నాందిప లికిన మాగ్నా కార్టా కులీనుల ప్రయోజనాలకే పట్టం కట్టి ఉండవచ్చు కానీ మానవాళికంతటికీ స్ఫూర్తిదాయకంగా అది తన పాత్రను పోషిస్తూ వెళ్లింది. భారత రాజ్యాంగంతో సహా ప్రజాస్వామ్య దేశాల్లోని పాలనా వ్యవస్థలన్నీ మాగ్నా కార్టాను స్ఫూర్తిగా తీసుకున్నవే. న్యాయం నేటికీ అమ్ముడుపోతూ, హక్కులకు నిత్యం భంగం కలుగుతున్న నేప థ్యంలో అది ప్రవచించిన స్వేచ్ఛ, హక్కుల నిజమైన సారాంశాన్ని సాధించుకోవలసిన అవసరం ప్రజలపైనే ఉంది. ఇదే మాగ్నా కార్టా ఎనిమిది శతాబ్దాల చరిత్ర మనకందిస్తున్న సందేశం.
హజ్రత్ నిజాముద్దీన్ - జబల్పూర్ ఎక్స్‌ప్రెస్
భారతీయ రైల్వేలు వ్యవస్థలో ఒక మెయిల్ / ఎక్స్‌ప్రెస్ రైలు. ఇది భారతదేశం యొక్క రాజధాని నగరం ఢిల్లీ హజ్రత్ నిజాముద్దీన్ రైల్వే స్టేషను మరియు మధ్య భారతదేశం మందలి మధ్య ప్రదేశ్ రాష్ట్రంలో ప్రధాన పర్యాటక నగరం అయిన జబల్‌పూర్ లోని జబల్పూర్ జంక్షన్ రైల్వే స్టేషను మధ్య నడుస్తుంది. ఈ రైలు భారతదేశం యొక్క ISO సర్టిఫికేట్ పొందిన రైలు.
హజ్రత్ నిజాముద్దీన్ స్టేషను చేరుకొను ఇతర రైళ్ళు జాబితా ఈ క్రింద విధంగా ఉన్నాయి.
జబల్పూర్ నుండి బయలుదేరు ఇతర రైళ్ళు జాబితా ఈ క్రింద విధంగా ఉన్నాయి.
చెన్నాప్రగడ భానుమూర్తి
చెన్నాప్రగడ భానుమూర్తి గొప్ప సంస్కృత విద్వాంసుడు. రచయిత. 
ఇతడు పశ్చిమ గోదావరి జిల్లా, మొగల్తూరు మండలం, కాళీపట్నం గ్రామంలో కనకాచలం, వెంకమ్మ దంపతులకు 1863, మార్చి నెలలో జన్మించాడు. ఇతని తండ్రి కుమ్మరపురుగుపాలెం గ్రామానికి కరణంగా పనిచేసేవాడు. అమలాపురం, నరసాపురం పట్టణాలలో ఇతని ప్రాథమిక, హైస్కూలు విద్యలు కొనసాగింది. చిలకమర్తి లక్ష్మీనరసింహం, కొండా వెంకటప్పయ్యలు ఇతని సహాధ్యాయులు. తరువాత రాజమండ్రి లోని ప్రభుత్వ ఆర్ట్స్ కళాశాలలో గణితశాస్త్రంలో పట్టభద్రుడైనాడు. ఆ కళాశాల ప్రిన్సిపాల్ మెట్కాఫ్ దొరకు ఇతడు ప్రియశిష్యుడిగా మెలిగాడు. తరువాత ఉపాధ్యాయ శిక్షణ కూడా పొందాడు. ఇతడు స్వయంకృషితో సంస్కృతం నేర్చుకున్నాడు. సంస్కృతంలో సిద్ధాంతకౌముదిని బోధించే స్థాయికి స్వంతంగా ఎదిగాడు.
ఉపాధ్యాయ శిక్షణ తరువాత ఇతడు కొంతకాలం విజయవాడలోని మిషన్ హైస్కూలులో ఉపాధ్యాయుడిగా పనిచేశాడు. పిమ్మట కొన్ని మాసాలు రెవెన్యూ శాఖలో గుమాస్తాగా పనిచేశాడు. ఆ తరువాత ఇతడు బందరు నోబుల్ కళాశాలలో గణితశాస్త్ర పండితుడిగా పనిచేశాడు. ఆ సమయంలో రఘుపతి వేంకటరత్నం నాయుడు ఇతని సహోద్యోగి. వారిరువురి మధ్య సాన్నిహిత్యం ఉండేది. భోగరాజు పట్టాభి సీతారామయ్య, ముట్నూరు కృష్ణారావు మొదలైన వారు ఇతని శిష్యులుగా ఉండేవారు. తరువాత 1909లో మద్రాసు ప్రభుత్వము ఇతడిని తెలుగు ట్రాన్సిలేటర్‌గా నియమించింది. ఇతడు ప్రభుత్వోద్యోగంలో ఉండి కూడా స్వదేశీ ఉద్యమానికి, ఖాదీ ఉద్యమానికి ఆకర్షితుడయ్యాడు. మద్రాసులో ఇతనికి సర్వేపల్లి రాధాకృష్ణన్, కందుకూరి వీరేశలింగం, కొక్కొండ వెంకటరత్నం వంటివారు మిత్రులుగా ఉండేవారు. వేదం వేంకటరాయశాస్త్రి, వేటూరి ప్రభాకరశాస్త్రి, వావిలికొలను సుబ్బారావు మొదలైనవారు సాహిత్యపరమైన సందేహాలను నివృత్తి చేసుకొనేందుకు ఇతడిని సంప్రదించేవారు.
ఇతడు తన మిత్రుడు కొండా వెంకటప్పయ్య ప్రారంభించిన ఆంధ్ర జాతీయకళాశాలకు వెనుక ఉండి ప్రోత్సహించాడు. కృష్ణా పత్రిక బాల్యావస్థలో ఉన్నపుడు తన సహకారం అందజేశాడు. 1905లో వందేమాతరం ఉద్యమ సమయంలో గ్రామగ్రామాలలో తిరిగి జాతీయ భావాలను ప్రచారం చేశాడు. ఆ సమయంలో చెళ్లపిళ్ల వేంకటశాస్త్రి ఇతనికి సన్నిహితుడయ్యాడు. స్థానికంగా వ్యతిరేకత ఎదురైనా చెన్నాప్రగడ భానుమూర్తి వితంతు వివాహాలను సమర్థించేవాడు.
మంత్రిప్రెగడ భుజంగరావు
మంత్రిప్రెగడ భుజంగరావు సాహిత్యపోషకుడు. శతాధికగ్రంథ రచయిత. పశ్చిమ గోదావరి జిల్లా లక్కవరము జమీందారు. 
ఇతడు 1876, ఏప్రిల్ 13వ తేదీకి సరియైన ధాత నామ సంవత్సర చైత్ర బహుళ పంచమి, గురువారం నాడు ఏలూరు పట్టణంలో జన్మించాడు. వెంకమాంబ, మల్లయామాత్యులు ఇతని కన్న తల్లిదండ్రులు కాగా విజయలక్ష్మమ్మ, మల్లికార్జున ప్రసాదరావులు ఇతడిని దత్తత తీసుకుని పెంచారు. ఇతనికి సంస్కృతాంధ్రములతో పాటుగా ఆంగ్లంలో కూడా మంచి ప్రవేశం ఉంది. మంజువాణి అనే మాసపత్రికను ప్రచురించాడు. ఇతడు కావ్యాలు,నాటకాలు, ప్రహసనాలు, కథలు, నవలలు, శతకాలు,ప్రబంధాలు, జీవితచరిత్రలు, వాఙ్మయ చరిత్రలు, చాటువులు, అవధానాలు, ఆశుకవిత్వం మొదలైన ప్రక్రియలను నిర్వహించాడు.
ఇతని ఆస్థానంలో ప్రముఖ విద్వత్కవులు, పండితులు ఉండేవారు. వారిలో శొంఠి భద్రాద్రిరామశాస్త్రి,కోన వేంకటరాయశర్మ,కొత్తపల్లి సుందరరామయ్య,ఆకొండి వ్యాసమూర్తిశాస్త్రి, నోరి సీతాకాంతశాస్త్రి,దేవరకొండ మాణిక్యశాస్త్రి, నందిరాజు చలపతిరావు, కూచి సత్యనారాయణ, రామరాజు శోభనాచలము మొదలైనవారు ఉన్నారు. ఇతడు 1941, ఏప్రిల్ 28వ తేదీన ఏలూరులో మరణించాడు.
ఇతడు వినోదార్థము అవధానాలు నిర్వహించాడు. ఇతని అవధానాలలో వెలువడిన పద్యాలు కొన్ని:
పూరణ:చెప్పెడిదేమిక బెత్తము
నప్పప్పా చేతబట్టి యతి రయమున సౌ
రొప్పగ ముందుగ జను వెం
కప్పం గని ఫణివరుండు గడగడ వణకెన్పూరణ: సూటిగ నల గోదావరి
దాటుచు దా నానకట్ట దద్దయు గట్టన్
మేటి మగండన వలదే
కాటను నెన్నంగ తరమె దా ధన్యుడగున్
శ్రీల నొసంగుచు నన్నుం
బాలన జేయుచు బ్రోవం
జాలిన లక్ష్మిని గొల్వం
బోలదె నెమ్మది లోనన్
విద్యా విభాగాల జాబితా
విద్యా విభాగాల జాబితాHistory of academic disciplines – academic disciplines arose from learning institutions as those grew to include specialized faculties or departments
Performing arts
Visual arts
Applied arts
Other arts
"Also a branch of electrical engineering"
Chemical Engineering
Civil Engineering
Electrical Engineering
Materials Science and Engineering
Mechanical Engineering
చందుపట్ల జంగారెడ్డి
చందుపట్ల జంగారెడ్డి భారతీయ జనతా పార్టీలో తెలంగాణ రాష్ట్రానికి చెందిన రాజకీయనాయకులు.
రెడ్డిగారు 18 నవంబర్ 1935 న జన్మించాడు, పరకాల గ్రామంలో, పరకాల మండల (ఇప్పుడు తెలంగాణలో) తెలంగాణ రాష్ట్రం వరంగల్ జిల్లా నివాసం హన్మకొండలో ఉంటుంన్నారు.
శ్రీమతి. సుదేష్మాను 1953లో వివాహమాడారు..
తెలంగాణ ప్రాంతానికి హనుమకొండ నుంచే 1984 వరంగల్ జిల్లాలో కాదు అప్పటి మొత్తం ఆంధ్రప్రదేశ్ రాష్ట్రం నుంచి లోక్ సభలో బీజేపీకి ప్రాతినిధ్యం వహించిన ఏకైక వ్యక్తి చందుపట్ల జంగారెడ్డి. ఇక ఆ ఎన్నికల్లో వాజ్ పాయ్, అద్వానీ వంటి బీజేపీ అగ్రనాయకులందరూ పరాజయం పాలయ్యారు. ఆ భారతీయ జనతా పార్టీ జిల్లాలో మొదటి వ్యక్తి. జంగారెడ్డి గారు కొద్ది రోజులు ప్రభుత్వ పాఠశాలలో హయ్యర్ సెకండరీ మరియు 2 డి (టీచర్) బడిపంతులుగా పనిచేశారు.
పరకాల నియోజకవర్గం నుండి శాసనసభ్యునిగా భారతీయ జనసంఘ పార్టీ నుండి ఇండిపెండెంట్ బి. కైలాసం పై గెలిచి శాసనససభలో అడుగుపెట్టారు. 
ఇదే పరకాల అసెంబ్లీ నియోజకవర్గం నుండి శాసనసభ్యునిగా మళ్ళి భారతీయ జనసంఘ పార్టీ నుండి 1972లో పోటీచేసి పింగళి ధర్మా రెడ్డి చేతిలో ఓటమి చెందారు. తరువాత 1978లో మళ్ళీ పింగళి ధర్మా రెడ్డి పై శాసనసభ్యునిగా మళ్ళి భారతీయ జనసంఘ పార్టీ నుండి విజయం సాధించారు జంగారెడ్డి గారు. దీనికి వేదిక మాత్రం శాయంపేట అసెంబ్లీ నియోజకవర్గం అయింది. పరకాల అసెంబ్లీ నియోజకవర్గం S.C రిజర్వ్ కావడం మూలానా ఇద్దరు కూడా రెడ్డి సామాజికవర్గం వారు కావడం వలన పరకాల పక్కనేఉన్న జనరల్ సీటు శాయంపేట అసెంబ్లీ నియోజకవర్గం నుండి తలపడ్డారు.
1984 లో భాజపా 543 నియోజకవర్గాలలో కేవలం రెండింటిని గెలుపొందింది ఒకటి అవిభాజ్య ఆంధ్ర ప్రదేశ్ లోని హనుమకొండ కాగా, [ఏకే పటేల్] అనే బీజేపీ అభ్యర్థి గెలుపొందిన గుజరాత్ లోని మెహ్సానా నియోజక వర్గం రెండోది. హనుమకొండ నుంచే కాదు మొత్తం ఆంధ్ర ప్రదేశ్ రాష్ట్రం నుంచి లోక్ సభలో బీజేపీకి ప్రాతినిధ్యం వహించిన ఏకైక వ్యక్తి చందుపట్ల జంగారెడ్డి.
మాజీ ముఖ్యమంత్రిగా, కాంగ్రెస్‌లో కీలక నేతగా దేశంలోనే ఆర్థిక సంస్కరణలకు శ్రీకారం చుట్టిన దివంగత మాజీ ప్రధాని పాములపర్తి వెంకట నరసింహారావు [పివి నర్సింహారావు]పై 54వేల పైచిలుకు ఓట్లతో విజయం సాధించి ద‌క్షిణ భార‌త‌దేశం తొలి బీజేపీ తొలి పార్లమెంటు సభ్యుడు హ‌నుమ‌కొండ నుంచే ఎంపిక‌య్యారు చందుప‌ట్ల జంగారెడ్డి. ద‌క్షిణ భార‌త‌దేశం నుంచి ఆయ‌నే తొలి బీజేపీ ఎంపీ కావ‌డం ఓ రికార్డు. ఆ స‌మ‌యంలో స్థానికుడు కావడం వలన అభిమానంతో జ‌నం జంగారెడ్డిని ఆద‌రించారు. ఆ విజ‌యం చ‌రిత్ర పుటల్లో భ‌ద్రంగా ఉంది.
1989,1991,1996లో కాంగ్రెస్‌ పార్టీ నుండి కమాలుద్దీన్‌ అహ్మద్‌ చేతిలో జంగారెడ్డి భారతీయ జనతా పార్టీ నుండి పోటీచేసి ఓటమి చెందారు...
దామోవ్ - కోటా ప్యాసింజర్
దామోవ్ - కోటా ప్యాసింజర్ వెస్ట్ సెంట్రల్ రైల్వే ద్వారా రోజువారీ సేవ అందించే ప్రయాణికుల రైలు. ఇది మధ్యప్రదేశ్, దామోవ్ సిటీ లోని దామోవ్ రైల్వే స్టేషను మరియు రాజస్థాన్ లోని కోటా జంక్షన్ రైల్వే స్టేషను మధ్య నడుస్తుంది.
ఈ రైలు బీనా - కాట్నీ రైలు మార్గము ద్వారా వెళుతుంది. దాదాపు అన్ని మేజర్ మరియు మైనర్ స్టేషన్లులో నిలిపివేయడం జరుగుతుంది. పెద్ద విరామాలలో కొన్ని ఇలా ఉన్నాయి:
రైలు సాధారణంగా ఈ క్రింద వాటితో సహా మొత్తం 12 కోచ్‌లు కలిగి ఉన్నాయి:
దీనికి ఒక మొదటి తరగతి (1 వ తరగతి) కంపార్ట్మెంట్ లేదా పాంట్రీ కారు సౌకర్యం లేదు.
హౌరా - ముంబై సిఎస్‌టి మెయిల్ (అలహాబాద్ మీదుగా)
హౌరా - ముంబై సిఎస్‌టి మెయిల్ హౌరా - ముంబై సిఎస్‌టి మెయిల్ (అలహాబాద్ మీదుగా) బ్రిటిష్ కాలంలో కలకత్తా బొంబాయి నుండి ఒక రైలు మార్గం ఉంది. దీనినే ఇంపీరియల్ ఇండియన్ మెయిల్ గా వ్యవహరిస్తారు. నూర్ జెహన్ మరియు గుల్జార్ నటించిన ఒక చిత్రం రైలు పేరు తోనే 1939 సం.లో చిత్రీకరించారు.
ఇండోర్ - భింద్ ఎక్స్‌ప్రెస్
ఇండోర్ - భింద్ ఎక్స్‌ప్రెస్ (హిందీ: इंदौर - भिंड एक्सप्रेस, ఉర్దూ: اندور - بھیند ایکسپریس) ఒక ఎక్స్‌ప్రెస్ రైలు సేవ.
ఇది అతిపెద్ద నగరం మరియు సెంట్రల్ భారతదేశం నందల్లి మధ్యప్రదేశ్ రాష్ట్రం లోని వాణిజ్య రాజధాని అయిన ఇండోర్ లోని ఇండోర్ జంక్షన్ రైల్వే స్టేషను మరియు అదే రాష్ట్రంలోని ఇతర ముఖ్యమైన నగరం గౌలియార్ సమీపంలోని భింద్ రైల్వే స్టేషను మధ్య నడుస్తుంది,
ఈ ఎక్స్‌ప్రెస్ రైలు భారతీయ రైల్వేలు లోని ఉత్తర మధ్య రైల్వే జోన్ పరిధిలోకి వస్తుంది.
రైలు వారానికి మూడు రోజులు నడుస్తుంది.
సేవ కోసం అందించిన సంఖ్య
క్రింది విధంగా రైలు సాధారణంగా 17 కోచ్‌లను కలిగి ఉంటుంది:
జబల్‌పూర్ - జమ్మూ తావి ఎక్స్‌ప్రెస్
జబల్పూర్-జమ్ము తావీ ఎక్స్‌ప్రెస్ లేదా దుర్గావతి ఎక్స్‌ప్రెస్ వెస్ట్ సెంట్రల్ రైల్వే అందించే ఒక ద్వి వీక్లీ మెయిల్ ఎక్స్‌ప్రెస్ రైలు సేవ. ఇది, తూర్పు మధ్యప్రదేశ్ రాష్ట్రము లోని ఒక ముఖ్యమైన సైనిక కేంద్రంగా ఉన్న జబల్పూర్ నందలి జబల్పూర్ జంక్షన్ రైల్వే స్టేషను మరియు భారతదేశం లోని జమ్మూ & కాశ్మీర్ నందలి జమ్ము తావీ రైల్వే స్టేషను మధ్య నడుస్తుంది. ఈ రైలుకు "దుర్గావతి ఎక్స్‌ప్రెస్ " యొక్క పేరు జబల్పూర్ లోని మహాకోసల ప్రాంతం పరిపాలించిన గొప్ప యువరాణి ప్రిన్సెస్ దుర్గావతి (రాణి దుర్గావతి) జ్ఞాపకార్ధముగా ఇవ్వడం జరిగింది. ఆమె సామ్రాజ్యం మొఘల్ చక్రవర్తుల స్వాధీనం నుండి రక్షించుకునేందుకు వారికి వ్యతిరేకంగా గట్టిగా పోరాడింది మరియు ఆమె తన ప్రాంతము కొరకు ప్రాణత్యాగం చేసింది.
రైలు 23 కోచ్లు కలిగి ఉంటుంది:
జబల్‌పూర్ - రేవా ఇంటర్ సిటీ ఎక్స్‌ప్రెస్
జబల్‌పూర్ - రేవా ఇంటర్ సిటీ ఎక్స్‌ప్రెస్, భారతీయ రైల్వేలులో రోజువారీ సూపర్‌ఫాస్ట్ మెయిల్ /ఎక్స్‌ప్రెస్ రైలు. ఇది మధ్య భారతదేశము లోని మధ్య ప్రదేశ్ రాష్ట్రం లోని ముఖ్యమైన నగరం మరియు మిలిటరీ కంటోన్మెంట్ కేంద్రాలలో ఒకటి అయిన జబల్పూర్ లోని జబల్పూర్ జంక్షన్ రైల్వే స్టేషను మరియు మధ్య ప్రదేశ్ లోని రేవా మధ్య నడుస్తుంది,
రైలు కోసం నిర్ణయించిన సంఖ్య:
భారతీయ రైల్వేలులో "ఇంటర్‌సిటీ ఎక్స్‌ప్రెస్" అనే పేరు (చైర్ కార్) కుర్చీ కారు తరగతి సేవను సూచిస్తుంది, అందుకే ఈ రైలుకు పేరు ఇంటర్ సిటీ ఎక్స్‌ప్రెస్ అని వచ్చింది.
రైలు కాట్నీ జంక్షన్ ద్వారా వెళుతుంది. రైలుకు ముఖ్యమైన విరామాలు ఉన్నాయి:రైలు ఇటార్సీ షెడ్ యొక్క ఈటి డబ్ల్యుడిఎం3 డీజిల్ లోకోమోటివ్ ద్వారా నెట్టబడుతుంది.
రైలు ఈ క్రింద విధంగా 11 కోచ్‌లను కలిగి ఉంటుంది:
జబల్‌పూర్ - భోపాల్ జన శతాబ్ది ఎక్స్‌ప్రెస్
జబల్‌పూర్ - భోపాల్ జన శతాబ్ది ఎక్స్‌ప్రెస్ వెస్ట్ సెంట్రల్ రైల్వే అందించే రెండవ తరగతి రకం శతాబ్ది ఎక్స్‌ప్రెస్ రైలు సేవ. రైలు, మధ్య ప్రదేశ్ రాజధాని నగరం భోపాల్ లోని భోపాల్ సబర్బన్ రైల్వే స్టేషను హబీబ్గంజ్ మరియు మధ్యప్రదేశ్ యొక్క ప్రధాన నగరాలలో ఒకటి అయిన జబల్పూర్ లోని జబల్పూర్ జంక్షన్ రైల్వే స్టేషను మధ్య నడుస్తుంది. ఈ రైలు పేరు "భోపాల్ జన శతాబ్ది", అనగా శతాబ్ది ఎక్స్‌ప్రెస్ రైళ్లు లోని రెండవ తరగతి సేవలను సూచిస్తుంది. అందుకే పేరు "జన శతాబ్ది ఎక్స్‌ప్రెస్ " లేదా 'భోపాల్ పీపుల్స్ శతాబ్ది' అని పేరు.
జనశతాబ్ది : 12061 : హబీబ్‌గంజ్ నుండి జబల్ పూర్ వెళ్ళే రైలు
జనశతాబ్ది : 12062 : జబల్ పూర్ నుండి హబీబ్‌గంజ్ కు వెళ్ళే రైలు
రైలు 11 కోచ్‌లను కలిగి ఉంటుంది:
ఇటార్సీ షెడ్ ఈ రైలుకు శక్తిని అందిస్తుంది. జబల్ పూర్ నుండి ఇటార్సీ జంక్షన్ వరకు ET WDP4 డీసిల్ ఇంజనుతోనూ, తరువాత ఇటార్సీ ఆధారిత AM 4. ఇంజనూతోనూ ఈ రైలు నడుస్తుంది.
జబల్‌పూర్ - సోమనాథ్ ఎక్స్‌ప్రెస్
11463/64/65/66 జబల్‌పూర్ - సోమనాథ్ ఎక్స్‌ప్రెస్ భారతీయ రైల్వేలుకు చెందిన ఒక ఎక్స్‌ప్రెస్ రైలు. భారతదేశం లోని జబల్పూర్ జంక్షన్ మరియు సోమనాథ్ మధ్య నడిచే వెస్ట్ సెంట్రల్ రైల్వే జోన్ నకు చెందిన రైలు.
ఇది నిర్వహించే రైలు నెంబర్ 11463/65 సోమనాథ్ నుండి జబల్పూర్ జంక్షన్ వరకు గాను మరియు తిరోగమన దిశలో రైలు నెంబరు 11464/66 గాను గుజరాత్ మరియు మధ్య ప్రదేశ్ రాష్ట్రాల్లో పనిచేస్తున్నది.
బాలాంత్రపు వేంకటరావు
బాలాంత్రపు వేంకటరావు జంటకవులుగా ప్రసిద్ధులైన వేంకటపార్వతీశ్వర కవులలో ఒకరు. ఇతడు తూర్పుగోదావరి జిల్లా, పిఠాపురం మండలం, మల్లాములో సూరమ్మ, వేంకట నరసింహం దంపతులకు 1880లో (విక్రమ నామ సంవత్సరంలో) జన్మించాడు. ఇతడు పిఠాపురంలో ప్లీడరు గుమాస్తాగా పనిచేశాడు. 1908లో ఓలేటి పార్వతీశంతో పరిచయం ఏర్పడి జంటగా రచనలు చేయసాగారు. 1911లో ఆంధ్రప్రచారిణీ గ్రంథమాలను తణుకులో ప్రారంభించి, నిడదవోలు, రాజమండ్రి, కాకినాడ, పిఠాపురములలో సంచారము చేసి 1980 వరకు ఈ గ్రంథమాల ద్వారా 170 గ్రంథాలను ప్రకటించారు. ఇతని కుమారులు బాలాంత్రపు నళినీకాంతరావు, బాలాంత్రపు రజనీకాంతరావు ఇరువురూ ప్రసిద్ధులు.
21st (2016 సినిమా)
21st జైశంకర్ చిగురుల దర్శకత్వం వహించిన మొదటి తెలుగు హార్రర్ సినిమా. ఇటివలే సెన్సార్ పూర్తి చేసుకొని విడుదలకు సిద్దంగా ఉంది.
దక్కన్ టీవీ
దక్కన్ టీవీ 2014 ఆగస్టు 6న హైదరాబాద్ బ్రాడ్ కాస్టింగ్ కంపెనీ లిమిటెడ్ చే ప్రారంభించబడింది. వాయిస్ ఆఫ్ తెలంగాణ అనే ట్యాగ్ లైన్ కు తగినట్లుగా ఇది ప్రజాపక్షాన నిలుస్తోంది. హైదరాబాద్ ప్రధానకేంద్రంగా కార్యకలాపాలు నిర్వహిస్తోంది. తెలంగాణ సంస్కృతికి, కళలకు పట్టం కడుతూ జాతీయ, ప్రాంతీయ వార్తలను అందిస్తోంది.
బాలాంత్రపు నళినీకాంతరావు
బాలాంత్రపు నళినీకాంతరావు రచయితగా, జర్నలిస్టుగా ప్రసిద్ధుడు.
ఇతడు 1915, మే 9వ తేదీన తూర్పు గోదావరి జిల్లా, అనపర్తి మండలం, కుతుకులూరు గ్రామంలో జన్మించాడు. వేంకట పార్వతీశ్వర కవులలో ఒకరైన బాలాంత్రపు వేంకటరావు ఇతని తండ్రి. ప్రముఖ వాగ్గేయ కారుడిగా ప్రసిద్ధికెక్కిన బాలాంత్రపు రజనీకాంతరావు ఇతనికి సోదరుడు. కాకినాడ పి.ఆర్.కాలేజీలో బి.ఎ. చదివాడు. 1937లో మద్రాసుకు వెళ్లి ఇంగ్లీషులో ఎం.ఎ. చదివాడు. మద్రాసులో దుర్గాబాయి దేశ్‌ముఖ్ నడిపిన ఆంధ్ర మహిళాసభ విద్యావిభాగానికి 1940-47ల మధ్య పర్యవేక్షకుడిగా పనిచేశాడు.
ఇతడు పదిహేనేళ్ల వయసులోనే తన తండ్రి నిర్వహించిన ఆంధ్ర ప్రచారిణి పత్రికకు, ఆంధ్రప్రచారిణీ గ్రంథమాలకు ప్రచురణకు వచ్చే రచనలను పరిశీలిస్తూ తండ్రికి సహరించేవాడు. 1948లో మద్రాసులో ప్రముఖ జర్నలిస్టు కోటంరాజు రామారావు దగ్గర 'ఇండియన్ రిపబ్లిక్ ' పత్రికలో పత్రికారచనలో శిక్షణ పొందాడు. తొలిరోజులలో తెలుగు స్వతంత్ర, ఆంధ్రప్రభ పత్రికలలో అసిస్టెంట్ ఎడిటర్‌గా పనిచేశాడు. 1973లో ది మెయిల్ పత్రిక నుండి సీనియర్ జర్నలిస్టుగా పదవీ విరమణ చేశాడు.ఫ్రెంచివిప్లవకారుడు ఈజిన్ పాటియర్ 1871లో ఫ్రెంచి కమ్యూన్ కాలంలో వ్రాసిన ‘కమ్యూనిస్ట్ ఇంటర్నేషనల్’ కు తెలుగులో బాలాంత్రపు నళినీకాంతరావు 1935లో అనువదించి తొలి కమ్యూనిస్ట్ పత్రిక ప్రభలో ప్రకటించాడు. తెలుగునాట కమ్యూనిస్టు ఉద్యమంలో విస్తృత ప్రాచుర్యం పొంది, లక్షల మంది శ్రమజీవులు, కమ్యూనిస్టులు పాడుకుంటున్న ఈ గేయం ఇవాళ్టికీ శ్రామికోద్యమానికి ఊతంగా నిలుస్తున్నది.
ఆ గేయంలోని కొంతభాగం:
మేలుకోండి నలు దిశలా 
శ్రామికులు చూపిరి మార్గం 
లేచిందోయ్ విముక్తి పథం 
తరతరాల కుటిలాచారం 
చెయ్యాలిక పూర్తి హతం 
తుడిచేయ్ జన దీనాలాపం 
జీవన్-మరణమని పోరి 
తుదిపోరు ఇది ఓ కామ్రేడ్స్ 
కలవండోయ్ ఏకంగా 
ఇంటర్నేషనల్ 
ఒకటౌదాం - మానవులం 
కలవండోయ్ ఏకంగా 
ఇంటర్నేషనల్ 
ఒకటౌదాం – మానవులం’
ఇతడు తన 89వ యేట చెన్నైలో 2005, ఏప్రిల్ 29న అనారోగ్యం కారణంగా మరణించాడు.
వేంకట రామకృష్ణ కవులు
వేంకట రామకృష్ణ కవులు అనే పేరుతో జంటకవిత్వం చెప్పిన వారు ఓలేటి వేంకటరామశాస్త్రి మరియు వేదుల రామకృష్ణశాస్త్రి. వీరు 1909 సంవత్సరములో పిఠాపుర సంస్థానంలో ప్రవేశించారు. నాటికి ఓలేటి వేంకటరామశాస్త్రి వయస్సు 26 సంవత్సరాలు. వేదుల రామకృష్ణశాస్త్రి 18 సంవత్సరాలు. సంస్థాన ప్రభువు రావు వేంకటకుమార మహీపతి సూర్యారావు ఈ కవుల బుద్ధి చాకచక్యానికి కవితాధోరణికి ఆనందపడి అవధానము చేయడానికి అనుమతించాడు. ఏ సుముహూర్తంలో ఈ జంటకవులు ప్రభువు కంటపడ్డారో కానీ వీరి అభ్యుదయానికి నాంది పలికింది. దిగ్దంతులవంటి పండితుల సమక్షంలో జరిగిన అవధానములో వీరి లీలలు పలువురకు ఆనందాశ్చర్యాలను కలిగించాయి. రావు వేంకటకుమార మహీపతి సూర్యారావు అవధానం తరువాత రూ.316/-లు పట్టుశాలువాలతో సత్కరించి తన పిఠాపురం సంస్థానానికి ఆస్థానకవులుగా నియమించాడు. వీరు ఆ సంస్థానంలో శతావధానము, శతవిధానము (గంటకు 100 పద్యాలు చెప్పుట), శత ప్రాసము (ఒకేప్రాసతో 100 పాదాలు గంటలో చెప్పుట), అష్టావధానము మొదలైనవాటిని నిర్వహించి పండితుల, ప్రభువుల మెప్పు పొందారు. వీరు పిఠాపుర సంస్థానంలో ప్రవేశించిన వెనువెంటనే సుప్రసిద్ధులైన తిరుపతి వేంకటకవులతో వాగ్యుద్ధం తటస్థించింది. రామకృష్ణకవులు వయసున చిన్నవారైనా ఆ కవుల కృతులలోని దోషాలను బయట బెట్టి 'శతఘ్ని' అనే ఖండన గ్రంథాన్ని ప్రకటించారు. ఈ వివాదం మొదట చక్కని కృతి విమర్శలతో ప్రారంభమై క్రమక్రమంగా శ్రుతి మించి వ్యక్తిదూషణలకు దారితీసింది. ఏదిఏమైనా ఆనాటి ఈ వివాదం సాహిత్యప్రియులకు మంచి కాలక్షేపాన్ని కలిగించింది. ఈ వాక్సమరంలో దేశము లోని పండిత కవులెందఱో కలుగ చేసికొని పైకి వచ్చారు. ఇది సారస్వత చరిత్రలో మఱవరాని సరసఘట్టం. ఈ వివాదారంభంలో కవిత అనే మాసపత్రికను వీరు నెలకొల్పారు. ఈ పత్రిక తొమ్మిది ఏండ్లు అవిచ్ఛిన్నంగా సాగింది.
వీరు అవధానాలలో అత్యద్భుత శతావధానం, శతవిధానం, శతప్రాసం, ద్విగుణీకృత అష్టావధానం అనే వినూత్న ప్రయోగాలు ప్రవేశపెట్టి తమ ప్రత్యేకతను చాటుకొన్నారు. వీరు యానాం మహాలక్ష్మి సంస్థానంలో ఒక శతావధానం, పిఠాపురం సంస్థానంలో రెండు అష్టావధానాలు జంటగా చేయగా, వేదుల రామకృష్ణశాస్త్రి కాకరపర్రులో ఒక అష్టావధానం, పల్లిపాలెంలో రెండు అష్టావధానాలు చేశాడు.
వీరి అవధాన పద్యాలు మచ్చుకు:
పూరణ:కొండలురేగి లోకముల గుండలు సేయుచునుండ జూచి యా
ఖండలు డుద్ధతుండయి యఖండ పరాక్రమమొప్ప ఱెక్కలన్
జెండ గడంగుటన్ దెలిసి శీతనగాత్మజు డబ్ధి వజ్రిరా
కుండను గొండ సొచ్చెనిదిగో! యని పలెక్ను విస్మయంబునన్
పూరణ:ఖ్యాతి యెసంగ నంజనకుఁ గల్గిన శ్రీ హనుమానుఁజూచి సం
ప్రీతినిజెంది దేవతలు పేరిమిఁజెప్పుకొనంగ సాగిరా
భూతలమందు రావణుని బొల్పడగింపగ నిప్డుడంధకా
రాతికిఁ కోతిపుట్టె రఘురామునికైవడి సీతకైవడిన్
చెన్నుమీఱిన గన్నులుచేరదీసి
పసలు మీఱిన వెండ్రుకల్‌బారెడేసి
బాగు మీఱిన గుబ్బలు పట్టెడేసి
కలిగి చెన్నారె యౌవనకాలమందువీరిరువురూ కలిసి 30కి పైగా రచనలను ప్రచురించారు.
వాటిలో కొన్ని:
చాలీస్గాం - ధూలే ప్యాసింజర్
చాలీస్గాం - ధూలే ప్యాసింజర్ భారతీయ రైల్వేలు వ్యవస్థలో ఒక ప్యాసింజర్ రైలు. ఇది చాలీస్గాం రైల్వే స్టేషను మరియు ధూలే రైల్వే స్టేషను మధ్య నడుస్తుంది.
ఈ ప్యాసింజర్ రైలు భారతీయ రైల్వేలు లోని మధ్య రైల్వే జోన్ పరిధిలోకి వస్తుంది. ఈ ప్యాసింజర్ రైలు భూసవల్ రైల్వే డివిజన్ పరిధిలోకి వస్తుంది.
రైలు నంబరు: 51119
ఇది చాలీస్గాం జంక్షన్ నుండి ధులే టెర్మినస్ వరకు రైలు నెంబర్ 51115 గాను మరియు తిరోగమన దిశలో రైలు నెంబర్ 51116 గా ప్రయాణం చేస్తుంది.
చాలీస్గాం - ధూలే ప్యాసింజర్ చాలీస్గాం జంక్షన్ నుండి ధులే టెర్మినస్ వరకు మొత్తం 7 విరామములతో చేరుతుంది. ఈ రైలు 56 కిలోమీటర్ల దూరాన్ని 1 గంట 15 నిమిషాల్లో చేరుకుంటుంది.
ఈ రైలు వారానికి ఏడు రోజులు నడుస్తుంది.
రైలు నంబరు: 51115/16 చాలీస్గాం - ధూలే ప్యాసింజర్ రైలు, భోరాస భద్రక్, జాండా, రాజ్మని, మోరద్ తాండా, శిరుద్, మొహాడి పార్గనె లాలింగ్ స్టేషన్ల ద్వారా ధూలే టెర్మినస్ చేరుకుంటుంది.
చాలీస్గాం నుండి బయలుదేరు ఇతర రైళ్ళు ఈ క్రింద విధముగా ఉన్నాయి.
జీశాట్-15 ఉపగ్రహం
జీశాట్-15 ఉపగ్రహం భారతదేశపు భారతీయ అంతరిక్ష ప్రయోగసంస్థ ఇస్రోరూపకల్పన చేసి తయారు చేసిన ఉపగ్రహం.ఇది ఇస్రో తయారుచేసిన అతి శక్తివంతమైన సమాచార ఉపగ్రహం.జీశాట్-15 ఉపగ్రహం ఇన్శాట్/జీశాట్ శ్రేణికి చెందిన ఉపగ్రహం.ఈ ఉపగ్రహంమొత్తం బరువు (ప్రయోగ సమయంలో) 3164 కిలోలు.జీశాట్-15 ఉపగ్రహం Kuబ్యాండులో పనిచేయు 24 ట్రాన్స్‌పాండరులను కలిగిఉన్నది.జీశాట్-8 మరియు జీశాట్-10 ఉపగ్రహాల తరువాత గగన్ ఉపకరణాలను (GAGAN payload) కలిగిఉన్న మూడవ ఉపగ్రహం.GAGAN అనగా GPS తో పనిచేయు జియో అగుమెంటెడ్ నావిగేసన్ (GEO Augmented Navigation).గగన్ ఉపకరణాలు L1 మరియుL5 బ్యాండులలో పనిచేయును.
జీశాట్-15 ఉపగ్రహం Kuబ్యాండులో పనిచేయు 24 ట్రాన్స్‌పాండరులను కలిగిఉన్నది.జీశాట్-8 మరియు జీశాట్-10 ఉపగ్రహాల తరువాత గగన్ ఉపకరణాలను (GAGAN payload) కలిగిఉన్న మూడవ ఉపగ్రహం సమాచార ప్రసారానికి సంబంధించి ఇది పదవ ఉపగ్రహం.వీటితో పాటు అదనంగా 2 Ku-బ్యాండ్ బీకాన్లు ఉన్నాయి.
ప్రయోగానికి ముందుగా ఈ ఉపగ్రహాన్ని 860 కోట్ల రూపాయలకు బీమా చేసారు.
దక్షిణ అమెరికాలోని ఫ్రెంచి గయానాలోని కౌర్ అంతరిక్ష ప్రయోగ కేంద్రంనుండి నవంబరు 11,2015 న బుధవారం, ఉదయం 3:04 (భారత కాలమానం) గంటలకు ప్రయోగ కేంద్రంనుండి బయలుదేరి విజయవంతంగా కక్ష్యలో ప్రవేశపెట్టబడింది. యూరోపియన్ ఏరియన్ సంస్థకు చెందిన ఏరియన్ 5 VA-227 అను ఉపగ్రహ వాహకనౌక ద్వరా అంతరిక్షంలో నిర్దేశిత కక్ష్యలో ప్రవేశపెట్టబడింది. 11గంటల 33 నిమిషాల కౌంట్‌డౌన్ తరువాత ఉపగ్రహ ప్రయోగం జరిగింది. ఉపగ్రహ వాహన ప్రయోగంజరిగిన 43 నిమిషాల 24 సెకన్ల తరువాత జీశాట్-15 ఉపగ్రహం దీర్ఘవృత్తాకార భూఅనువర్తిత బదిలో కక్ష్యలో ఉపగ్రహాన్ని ప్రవేశపెట్టడం జరిగింది.జీశాట్-15 ఉపగ్రహాన్ని కక్ష్యలో ప్రవేశపెట్తినపుడు జీశాట్-15 ప్రదక్షణ పెరిజీ (భూమికి దగ్గరి దూరం) 250 కి.మీ. మరియు అపోజీ (భూమినుండి ఎక్కువ దూరం)35,819 కి.మీ.జీశాట్-15 ఉపగ్రహన్ని కక్ష్యలో భూమధ్యరేఖకు 3.9 డిగ్రీల ఎటవాలులో కక్ష్యలో పరిభ్రమించేలా ప్రవేశపెట్టారు.
జీశాట్-15 ఉపగ్రహన్ని కక్ష్యలో ప్రవేశపెట్టిన వెంటనే కర్నాటకరాష్ట్రంలోని హాసన్ లోని ఇస్రోకుచెందిన మాస్టర్ కంట్రొల్ ఫెసిలిటి సంస్థ ఉపగ్రహన్ని తన ఆధీనంలోకి తీసుకున్నది. ఉపగ్రహం చక్కగా ఉన్నదని తెలిపినది.
టీ హబ్
ఆలోచనతో రండి...ఆవిష్కరణతో వెళ్లండి అనే నినాదంతో స్టార్టప్ లకు ఇంక్యుబేటర్ గా తీర్చిదిద్దనున్న టీ-హబ్ నవంబర్ 5 న హైదరాబాద్ లో ప్రముఖ పారిశ్రామికవేత్త రతన్ టాటా, గవర్నర్ నరసింహన్, రాష్ట్ర ఐటీ, పంచాయతీరాజ్ శాఖ మంత్రి కల్వకుంట్ల తారక రామారావు చేతులమీదుగా ప్రారంభం అయింది.. తెలంగాణ ప్రభుత్వం ప్రధాన భాగస్వామిగా ఇండియన్ స్కూల్ ఆఫ్ బిజినెస్, ట్రిపుల్ ఐటీ హైదరాబాద్, నల్సార్ యూనివర్సిటీలతో పాటు మరి కొన్ని కంపెనీల సహకారంతో దీనిని ఏర్పాటు చేశారు. యువత కలల సాకార సాధనకు ఊతమిచ్చేందుకు తెలంగాణ ప్రభుత్వం సంకల్పించిన ప్రాజెక్టు టీ హబ్. దేశవ్యాప్తంగా స్టార్టప్ లను ఒకే గొడుగు కిందకు తెచ్చేందుకు వేదిక ఇది టీ హబ్‌లో జీ+5 ఫ్లోర్‌లలో దాదాపు 100 స్టార్టప్‌లు తమ కార్యకలాపాలు నిర్వహించేందుకు ఏర్పాట్లు చేశారు.
ప్రపంచస్థాయి ప్రమాణాలతో హైదరాబాద్ ట్రిపుల్‌ఐటీ ప్రాంగణంలో సుమారు 70 వేల చదరపు అడుగుల విస్తీర్ణంలో టీ-హబ్ భవనాన్ని నిర్మించారు. మౌలిక సదుపాయాలు, భవన నిర్మాణంకోసం రూ.10 కోట్లు తెలంగాణ ప్రభుత్వం కేటాయించింది. 1జీబీ ఇంటర్నెట్, అన్‌లిమిటెడ్ వైఫై సదుపాయం, అత్యున్నత సదుపాయాలతో జీ+5 విధానంలో టీ హబ్ భవంతిని నిర్మించింది. ఈ భవనానికి కాటలిస్ట్ పేరును ఖరారు చేసి, గ్రీన్‌బిల్డింగ్‌గా, ఎనర్జీని ఎఫిషియెంట్‌గా తీర్చిదిద్దింది. కేవలం మౌలిక వసతులతో భవనం నిర్మించి వదిలేయకుండా.. స్టార్టప్‌లకు అండగా నిలిచేందుకు అత్యున్నత సంస్థలనూ భాగస్వామ్యం చేసింది.
బిజినెస్ ప్లాన్ ఎలా రాయాలి? స్టార్టప్‌లను వ్యాపారపరంగా ఏ విధంగా ముందుకు తీసుకువెళ్లాలి? ఈ క్రమంలో పాటించాల్సిన విధివిధానాలేంటి? అనే విషయంలో ఐఎస్‌బీ మెంటార్లు సూచనలిస్తారు. స్టార్టప్‌లు పరిగణనలోకి తీసుకోవాల్సిన టెక్నికల్ అంశాలను ఐఐఐటీ మెంటార్లు సూచిస్తారు. పేటెంట్లు, ఇంటలెక్చువల్ రైట్స్, లీగల్ అంశాల్లో నల్సార్ నిపుణులు మార్గదర్శకం చేస్తారు.
వారి వారి అవసరాలను బట్టి క్యాబిన్ లేదా డెస్క్ స్పేస్ కేటాయిస్తారు. కెఫ్టేరియా, ఉత్సాహపరిచే రీతిలో ఇంటిరీయర్ డిజైనింగ్, స్ఫూర్తి కలిగించేలా మహామహాహుల సూక్తులు, ఆసక్తికరమైన చిత్రాలు.. తదితర ప్రత్యేక ఆకర్షణలు ఎన్నో ఈ భవంతిలో ఉన్నాయి.
ఆరోగ్య సంరక్షణ, వ్యవసాయం, మొబైల్, డేటా అనలిటిక్స్, అర్టిఫిషియల్ ఇంటెలిజెన్స్ , సైబర్ సెక్యూరిటీ, రోబోటిక్స్ వంటి అనేక రంగాల్లో వినూత్న ఉత్పత్తుల అభవృద్దికి కృషి చేస్తున్న స్టూడెంట్స్, ఔత్సాహికులకు టీ హబ్ వేదిక అవుతుంది. టీ హబ్ లో కార్యకలాపాలు చేపట్టడానికి దాదాపు 500 స్టార్టప్ లు అప్లై చేసుకున్నాయి.టీ హబ్ కోసం ప్రత్యేక వెబ్ సైట్ డిజైన్ చేశారు. దీని ద్వారా ఆన్‌లైన్‌లో నమోదు చేసుకోవచ్చు. లేదా కార్యాలయానికి నేరుగా వచ్చి ఆసక్తిని తెలియజేయవచ్చు. వచ్చిన ప్రతిపాదనలు పరిశీలించి బోర్డ్ ఆఫ్ డైరెక్టర్ల బృందం అర్హులను ఎంపిక చేస్తుంది. అత్యుత్తమ ఆలోచన కలిగి ఉండి, వ్యాపారపరంగా విజయవంతమయ్యే అవకాశం ఉంటే..విద్యార్హతతో సంబంధం లేకుండానే స్టార్టప్‌లకు చోటు కల్పిస్తారు. వారి వారి అవసరాలకు తగినట్లు క్యాబిన్ లేదా డెస్క్ స్పేస్ ఇస్తారు. దీనికి టీ హబ్ నిర్దేశించిన చార్జీలుంటాయి. స్టార్టప్‌లు టీ హబ్‌లో తమ కార్యకలాపాలకు కేటాయించిన సమయం వృథా పోకుండా ఐఎస్‌బీ ద్వారా ఎక్స్‌పీరియన్స్ సర్టిఫికేట్ అందజేయనున్నారు.
భీమవరం - నిడదవోలు ప్యాసింజర్
భీమవరం - నిడదవోలు ప్యాసింజర్ భారతీయ రైల్వేలు వ్యవస్థలో ఒక ప్యాసింజర్ రైలు. ఇది భీమవరం రైల్వే స్టేషను మరియు నిడదవోలు రైల్వే స్టేషను మధ్య నడుస్తుంది.
భీమవరం - నిడదవోలు ప్యాసింజర్, భీమవరం టౌన్ నుండి నిడదవోలు జంక్షన్ వరకు మధ్యలో మొత్తం 8 విరామములతో చేరుకుంటుంది. ఇది 50 కిలోమీటర్ల వేగంతో 1 గంట 35 నిమిషాల్లో ప్రయాణించి గమ్యాన్ని పూర్తిచేస్తుంది.
ఈ రైలు గంటకు 30 కి.మీ. సరాసరి వేగంతో నడుస్తుంది. ప్రతిరోజు ఈ రైలు నడుస్తుంది. ఈ రైలు 77239 సంఖ్యతో భీమవరం నుండి నిడదవోలు వరకు మరియు తిరోగమన దిశలో రైలు నంబరు 77240 గాను తన ప్రయాణాన్ని కొనసాగిస్తుంది. ఈ ప్యాసింజర్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధి లోని విజయవాడ రైల్వే డివిజను పరిధిలోకి వస్తుంది.
భీమవరం - నిడదవోలు ప్యాసింజర్, భీమవరం జంక్షన్ రైల్వే స్టేషను నుంచి బయలుదేరి వేండ్ర, ఆరవల్లి, మంచిలి, అత్తిలి, రేలంగి, వేల్పూరు, తణుకు, కాలధారి రైల్వే స్టేషన్లు మీదుగా నిడదవోలు జంక్షన్ రైల్వే స్టేషను చేరుకుంటుంది.
ఓలేటి వేంకటరామశాస్త్రి
ఓలేటి వేంకటరామశాస్త్రి (నవంబరు 15, 1883 - డిసెంబరు 3, 1939) ప్రముఖ జంటకవులు వేంకట రామకృష్ణ కవులలో మొదటివాడు.
ఇతడు తూర్పుగోదావరి జిల్లా, పల్లిపాలెంలో కామేశ్వరమ్మ, నారాయణశాస్త్రి దంపతులకు 1883, నవంబరు 15 వ తేదీన జన్మించాడు, . తన మేనత్త కుమారుడైన వేదుల రామకృష్ణశాస్త్రితో కలిసి వేంకట రామకృష్ణ కవులు పేరుతో జంటగా కవిత్వం చెప్పాడు. ఈ జంటకవులు చర్ల నారాయణశాస్త్రి వద్ద సాహిత్యము, రామడుగుల వీరేశ్వరశాస్త్రి వద్ద శబ్దశాస్త్రము, విశ్వపతిశాస్త్రి వద్ద న్యాయశాస్త్రము నేర్చుకున్నారు.
ఓలేటి వేంకటరామశాస్త్రి 1939, డిసెంబరు 3 వ తేదీన మరణించాడు.
వేదుల రామకృష్ణశాస్త్రి
వేదుల రామకృష్ణశాస్త్రి ప్రముఖ జంటకవులు వేంకట రామకృష్ణ కవులలో రెండవవాడు. ఇతడు పశ్చిమ గోదావరి జిల్లా, పెరవలి మండలం, కాకరపర్రు గ్రామంలో సూరమ్మ, రామచంద్రశాస్త్రి దంపతులకు 1889 సంవత్సరంలో జన్మించాడు, . తన మేనమామ కుమారుడైన ఓలేటి వేంకటరామశాస్త్రితో కలిసి వేంకట రామకృష్ణ కవులు పేరుతో జంటగా కవిత్వం చెప్పాడు. ఈ జంటకవులు చర్ల నారాయణశాస్త్రి వద్ద సాహిత్యము, రామడుగుల వీరేశ్వరశాస్త్రి వద్ద శబ్దశాస్త్రము, విశ్వపతిశాస్త్రి వద్ద న్యాయశాస్త్రము నేర్చుకున్నారు. వేదుల రామకృష్ణశాస్త్రి 1918లో తన 29వ యేట మరణించాడు.
జి.కొత్తపల్లి (రాచర్ల)
జి.కొత్తపల్లి (రాచర్ల) ప్రకాశం జిల్లా రాచర్ల మండలానికి చెందిన గ్రామం.[1] ఈనాడు ప్రకాశం; 2015,నవంబరు-6; 4వపేజీ.
వడ్డెపాటి నిరంజనశాస్త్రి
వడ్డెపాటి నిరంజనశాస్త్రి 1877, అక్టోబరు 14వ తేదీకి సరియైన ఈశ్వర నామ సంవత్సర ఆశ్వయుజ శుద్ధ అష్టమి, ఆదివారం నాడు గుంటూరు జిల్లా, దుగ్గిరాల గ్రామంలో ఒక విశ్వబ్రాహ్మణ కుటుంబంలో జన్మించాడు. ఇతని తల్లి భద్రమ్మ, తండ్రి కోటయ్య. చిన్నతనంలో తండ్రి వద్ద విద్యను అభ్యసించాడు. ఇతడు గురుముఖంగా కావ్యాలు, నాటకాలు పఠించాడు. అలంకార, వ్యాకరణ శాస్త్రాలను అభ్యసించాడు. శిల్పశాస్త్రము, వాస్తుశాస్త్రము, జ్యోతిష శాస్త్రములలో మంచి ప్రావీణ్యాన్ని సంపాదించాడు. బందరులో పర్వతము నరసింహశాస్త్రి వద్ద అవధాన పంచకము, శ్రౌత, గృహ్య, ధర్మసూత్రాలు, వైదిక క్రియా విధానము నేర్చుకున్నాడు. ఇతడు 15 సంవత్సరాలు దుగ్గిరాలలోని ఉన్నతపాఠశాలలో ప్రధానాంధ్రోపాధ్యాయుడిగా పనిచేశాడు. ఇతని జీవితచరిత్రను కొండూరు వీరరాఘవాచార్యులు నిరంజన విజయము అనేపేరుతో వ్రాశాడు.
ఇతడు కొండపర్తి వీరభద్రాచార్యులు (తత్వానందస్వామి)తో కలిసి 1908లో కృష్ణా-గుంటూరు మండల విశ్వబ్రాహ్మణ సంఘాన్ని నెలకొల్పి దాని ద్వారా విశ్వబ్రాహ్మణులకు అపారమైన సేవచేశాడు. 1907లో ప్రబోధిని అనే కుల పత్రికను స్థాపించి దాని ద్వారా నీతి, మత, భాషా, శిల్ప, సాంఘిక రంగాలలో విశ్వబ్రాహ్మణుల పురోగతికి పాటుపడ్డాడు. గుంటూరు జిల్లాలో ప్రారంభమైన మొదటి పత్రిక ఇదే.
ఇతడు 1937, అక్టోబరు 17వ తేదీన మరణించాడు.
నిజామాబాద్ - కాచిగూడ ప్యాసింజర్
నిజామాబాద్ - కాచిగూడ ప్యాసింజర్ భారతీయ రైల్వేలు వ్యవస్థలో ఒక ప్యాసింజర్ రైలు. ఇది నిజామాబాద్ రైల్వే స్టేషను మరియు కాచిగూడ రైల్వే స్టేషను మధ్య నడుస్తుంది. ఈ రైళ్లు దక్షిణ మధ్య రైల్వే జోన్ కింద హైదరాబాద్ రైల్వే డివిజన్ లోని సికింద్రాబాద్ - మన్మాడ్ రైలు మార్గము విభాగంలో నడుస్తుంది.
ఈ రైలు సేవ నిజామాబాద్ నుంచి కాచిగూడ ఒక రోజులో రెండుసార్లు నడిచే (రన్) విధంగా గురువారం మరియు ఆదివారం తప్ప రోజువారీ మార్చి 2012 సం.లో ప్రారంభమైంది. తరువాత 2015 సంవత్సరం ప్రారంభంలో రాష్ట్రంలోని ఈ రెండు ప్రధాన నగరాల మధ్య ప్రయాణికుల అధిక రద్దీ చూసిన తదుపరి, దక్షిణ మధ్య రైల్వే భారీ కాలానుగుణ ట్రాఫిక్ రద్దీ తగ్గించుటకు (క్లియర్ చేసేందుకు) గం. 18:40 ని.లు వద్ద నిజామాబాద్ నుండి మరొక రైలు నకు ఝండా ఊపి ప్రారంభం చేసింది.
ఈ రైళ్లు ఒక రోజులో మూడుసార్లు నిజామాబాద్ రైల్వే స్టేషన్ నుండి . రైలు సంఖ్య 57689/87/02 బయలుదేరుతాయి. 4 గంటల మరియు 10 నిమిషాలలో 12 విరామములతో 166 కిలోమీటర్ల దూరంతో మరియు శిర్నపల్లి, ఉప్పలవాడి, కామారెడ్డి, అకనపేట, మీర్జాపల్లి, వాడియారాం, మేడ్చల్, బొల్లారం, మల్కాజ్గిరి జంక్షన్, సీతాఫల్‌మండీ 12 ముఖ్యమైన స్టేషన్లలో విరామములతో చివరకు కాచిగూడ చేరుకోవడముతో ప్రయాణం పూర్తి అవుతుంది. ఈ రైళ్ళు తిరుగు ప్రయాణంలో రైలు సంఖ్య 57601/90/88 లుగా ప్రయాణిస్తాయి.
ఈ ప్యాసింజర్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది.
వారానికి ఏడు రోజులు నడుస్తుంది.
వారానికి ఐదు రోజులు (ఆదివారం, గురువారం తప్ప) నడుస్తుంది.
వారానికి ఐదు రోజులు (ఆదివారం, గురువారం తప్ప) నడుస్తుంది.
ఈ రైలు వారానికి ఏడు రోజులు నడుస్తుంది.
విశాఖపట్నం - కిరండల్ ప్యాసింజర్
విశాఖపట్నం - కిరండల్ ప్యాసింజర్ భారతీయ రైల్వేలు వ్యవస్థలో ఒక ప్యాసింజర్ రైలు. ఇది విశాఖపట్నం రైల్వే స్టేషను మరియు కిరండల్ రైల్వే స్టేషను మధ్య నడుస్తుంది.
ఈ ప్యాసింజర్ రైలు భారతీయ రైల్వేలు లోని తూర్పు తీర రైల్వే జోన్ పరిధిలోకి వస్తుంది.
ఈ రైలు వారానికి ఏడు రోజులు నడుస్తుంది.
కళింగ లిపి
ప్రాచీన బ్రాహ్మీ లిపి నుండి ఉద్భవించిన అనేక లిపుల్లో, కళింగ లిపి ఒకటి. ఇది అధునిక ఒడియా, ఆంధ్ర ప్రదేశ్ లలో విస్తరించిన ఉన్న కళింగ ప్రాంతంలో వాడబడినట్టుగా భావిస్తున్నారు. ప్రాచీన కళింగ రాజ్యంలోని ప్రాకృతం, తెలుగు, ఇతర ద్రావిడ భాషలను వ్రాసేందుకు ఈ లిపిని ఉపయోగించేవారు. బ్రాహ్మీ లిపి, కాదంబ లిపులతో సారూప్యత ని కలిగి ఉండేది.
ఒరియా భాషలో లభ్యమవుతున్న అతిప్రాచీన శాసనం క్రీ.శ 1051లో కళింగ లిపి లోనే వేయబడింది. 
12వ శతాబ్దాంతానికి ఈ లిపి పూర్తిగా వదిలిపెట్టబడింది. దీని స్థానాన్ని బ్రాహ్మీలిపి నుండి పుట్టిన పూర్వ-ఒరియా లిపి ఆక్రమించింది.
2015 దీమాపూర్ సామూహిక హత్య
నాగాలాండ్ లోని దీమాపూర్లో 5 మార్చి 2015 న ఒక పెద్ద గుంపు సయ్యద్ ఫరీన్ ఖాన్ అనే ఒక యువకుడిపై తెగబడి సామూహిక హత్యకు పాల్పడినది. సుమారు 7000-8000 మంది గుంపుగా దీమాపూర్ కేంద్ర కారాగారం యొక్క గేట్లను బద్దలగొట్టి, జైలులోకి చొరబడి మానభంగం చేశాడన్న ఆరోపణలు ఎదుర్కొంటూ జైలులో ఉన్న అతనిని రోడ్డుకు ఈడ్చి తక్షణ న్యాయము కోరుతూ, నగ్నంగా ఏడు కిలోమీటర్ల దూరం వరకూ ఊరేగించి రాళ్ళతో కొట్టి హతమార్చి, బహిరంగ ప్రదర్శన చేస్తూ శవాన్ని ఈడ్చుకెళ్ళి ఒక గోపురానికి వ్రేలాడదీసిన వైనం.
భారతదేశంలో స్త్రీల పై పెరిగిపోతోన్న అత్యాచారాలు, 2012 ఢిల్లీ సామూహిక అత్యాచార ఉదంతం ఆధారంగా చిత్రీకరించబడ్డ లఘు చిత్రం ఇండియాస్ డాటర్ పై భారత ప్రభుత్వం నిషేధం విధించటం, నాగాలాండ్ లోకి బంగ్లాదేశీయులు అక్రమంగా చొరబడటం వంటి వాటి నేపథ్యంలో ఈ ఉదంతం జరిగింది.
35 ఏళ్ళు గల సయ్యద్ ఫర్దీన్ ఖాన్ బంగ్లాదేశ్ నుండి వలస వచ్చాడన్న అభిప్రాయం తొలుత నెలకొని ఉన్నా, తర్వాత ఇతను అస్సాం నుండి వచ్చాడని ప్రసార మాధ్యమాలు తెలిపాయి. ఇక్కడ సెకండ్ హ్యాండ్ కార్ల వ్యాపారం నిర్వహిస్తూ ఉండేవాడు. ఖాన్ ఒక నాగా యువతిని పలుమార్లు మానభంగం చేశాడనే ఆరోపణలపై 23 ఫిబ్రవరి 2015 న పోలీసులు అతనిని అదుపులోకి తీసుకొన్నారు.
నాగా యువతికి అత్యాచారం చేసిన తర్వాత, దానిని గురించి బయట ఎవరికీ చెప్పకుండా ఉండటానికి రూ.5,000 ఇచ్చాడని యువతి తెలిపినది. అయితే పోలీసులకు ఫిర్యాదు చేసే సమయంలో ఆ డబ్బును ఆమె పోలీసు వారికే అందించానని తెలిపినది.
రాళ్ళు రువ్వుకొంటూ వచ్చిన రాక్షస గుంపును పోలీసులు అదుపుచేయలేకపోయారు. నాగాలు కాని వారి దుకాణాలను ధ్వంసం చేయటం ప్రారంభించటంతో పరిస్థితులు అదుపు తప్పాయి. 
పోలీసులు ఖాన్ ను ఆ గుంపు నుండి రక్షించే లోపే, వారిచే అతను హతమార్చబడ్డాడు. గుంపును చెల్లాచెదురు చేయటానికి పోలీసులు తప్పనిసరి పరిస్థితులలో గాలిలోకి కాల్పులు జరిపారు. భాష్పవాయువు ప్రయోగించారు. అయితే తీవ్రంగా గాయపడ్డ ఖాన్, అప్పటికే మరణించాడు. ఈ గుంపు కనీసం 10 వాహనాలను దగ్ధం చేసినది. తొక్కిసలాటలో గుంపులోని దాదాపు 20 మంది గాయాలపాలయ్యారు.
Amnesty International India హత్యకు పాల్పడిన ప్రతి ఒక్కరిపై తక్షణమే న్యాయవిచారణ జరపాలని కోరినది. దీమాపూర్ జిల్లా కలెక్టరు, సూపరింటెండెంటు ఆఫ్ పోలీస్ ఈ కేసు విషయమై సస్పెండు చేయబడ్డారు.
జరుపబడిన వైద్యపరీక్షలు ఎటువంటి నిర్ధారణకు రాలేకపోవటంతో అత్యాచారం జరిగినదని తెలుపటానికి ప్రాథమిక సాక్ష్యాధారాలు దొరకనట్లేనని తెలిపారు. రక్షణాదళంలో పని చేసిన ఖాన్ సోదరుడు ఖాన్ ను పోలీసులు అత్యాచార కేసులో అన్యాయంగా ఇరికించారని, నాగాల్యాండ్ గిరిజనులు కాని వారిని తరమికొట్టే ప్రయత్నంలో ఈ ఎత్తు వేశారని తెలిపాడు.
కాశీభట్ట సుబ్బయ్యశాస్త్రి
కాశీభట్ట సుబ్బయ్యశాస్త్రి కవి మరియు పండతుడు. కాకినాడలోని పిఠాపురం రాజావారి కళాశాలలో సంస్కృత పండితుడిగా 35 సంవత్సరాలకు పైగా పనిచేశాడు. ఇతడు సూర్యరాయాంధ్ర నిఘంటువు నిర్మాణంలో పాల్గొన్నాడు. ప్రముఖ పండితుడు, విమర్శకుడు కాశీభట్ట బ్రహ్మయ్యశాస్త్రి ఇతని సోదరుడు.
శ్రీపాద లక్ష్మీపతిశాస్త్రి
శ్రీపాద లక్ష్మీపతిశాస్త్రి వావిళ్ల నిఘంటువు నిర్మాణంలోను, శ్రీ సూర్యరాయాంధ్ర నిఘంటువు నిర్మాణంలోను పాలుపంచుకున్న పండితుడు.
పిశుపాటి విశ్వేశ్వరశాస్త్రి
సంస్కృతాంధ్రాలలో మహాపండితుడైన పిశుపాటి విశ్వేశ్వరశాస్త్రి పరాభవ నామ సంవత్సరం చైత్ర బహుళ విదియ బుధవారం నెల్లూరుమండలం కరవది లో సీతారామయ్య,కనకమ్మలకు జన్మించాడు. నెల్లూరు వెంకటగిరి రాజా కళాశాలలో తెలుగు లెక్చరర్ గా పనిచేశారు. ’’ఆశుకవికేసరి", "శతావధాని’’ బిరుదులు పొందాడు. మహా భాష్యంత వ్యాకరణ వేత్త. శంకర ప్రస్తాన త్రయాన్ని ఆకళింపు చేసుకున్న వేదాంతి. మంత్రశాస్త్ర ప్రవీణుడు. మధుర కృష్ణమూర్తిశాస్త్రి, రేవూరి అనంత పద్మనాభరావు, చల్లా రాధాకృష్ణ శర్మ మొదలైనవారు ఇతని శిష్యులు.
మురళీ శర్మ
మురళీ శర్మ ఒక భారతీయ సినీ నటుడు. తెలుగుతో బాటు పలు ఇతర భాషా చిత్రాలలో కూడా నటించాడు. ఎక్కువగా ప్రతినాయక పాత్రలలో మరియు పోలీసు అధికారి పాత్రలలో నటించాడు.
వీరిది తెలుగు కుటుంబమే. నాన్నగారి పేరు వృజు భూషణ్, అమ్మ పద్మ. వీళ్ళ అమ్మగారిది గుంటూరు. నాన్నగారి వ్యాపారరీత్యా ముంబాయిలో స్థిరపడ్డారు. అక్కడే పుట్టి పెరిగాడు. అక్కడే చదువుకొన్నాడు. ఆ రోజుల్లోనే నాటకాల్లో ప్రవేశించాడు. డిగ్రీ అయ్యాక టెలిఫోన్ ఆపరేటర్, ప్రొడక్షన్ మేనేజర్, పార్ట్ టైమ్ జర్నలిస్ట్‌గా ఉద్యోగాలు చేశాడు. ఎందులోనూ నెలకి మించి జీతం తీసుకోలేదు. ఫ్రీలాన్స్ జర్నలిస్టుగానే నెల దాటి జీతం తీసుకున్నాడు.
నటనపై ఆసక్తితో రోషన్ తనేజా ఇన్‌స్టిట్యూట్‌లో చేరి అక్కడ శిక్షణ తీసుకొన్నాడు. అక్కడే దీపక్ తిజోరి, విక్రమ్‌భట్‌లతో పరిచయం ఏర్పడింది. వాళ్లు నిర్మించిన టీవీ సీరియల్స్‌లో నటించాడు. విక్రమ్‌భట్ తన హిందీ చిత్రం 'రాజ్ 'లో అవకాశం ఇచ్చాడు. తర్వాత షారుఖ్‌ఖాన్ మైహూనా లో నటించాడు. ఇంకొన్ని హిందీ సినిమాలలో చేశాడు.
దర్శకుడు సురేందర్‌రెడ్డికి మక్బూబ్, అపహరణ్, బ్లాక్‌ఫ్రైడే సినిమాల్లో ఇతని నటన బాగా నచ్చింది. ఆయన ముంబాయి వచ్చినప్పుడు ఇతడిని పిలిపించి మాట్లాడారు. అతిథి సినిమాలో అవకాశం ఇచ్చాడు.